Osiguranje kao neophodna agrotehnička mera - Dunav Osiguranje\nBy Duško Ćurić\t07.08.2018 13 августа, 2018 Vesti\nKompanija „Dunav osiguranje“ i Udruženje novinara za poljoprivredu „Agropres“ održali su u Stojniku kod Aranđelovca, na gazdinstvu Snežane Birčanin i Aleksandra Bendića, šestu stručnu radionicu „Žene u agrobiznisu“.\nDirektor Glavne filijale „Dunav osiguranja“ u Kragujevcu Miloš Milosavljević je u obraćanju učesnicima radionice i brojnim novinarima rekao da je Kompanija „Dunav“ pouzdan partner nosiocima poljoprivrednih gazdinstava i dodao da su žene posebno interesantna ciljna grupa.\n‒ „Dunav osiguranje“ je lider na domaćem tržištu osiguranja, zauzima vodeću poziciju u svim vidovima osiguranja, pa i u osiguranju poljoprivredne proizvodnje. Kompanija „Dunav“ je osiguravajuća kuća sa najvećim finansijskim rezervama, a beleži i visok procenat u naknadi šteta, čak 96,31 odsto, što uliva dodatnu sigurnost našim osiguranicima. Favorizujemo žene u agraru kroz podsticaje u osiguranju, a motivišemo ih i da se bave poljoprivredom. Pozivamo ih da nas posete na Sajmu poljoprivrede u Novom Sadu, gde tradicionalno odobravamo komercijalne popuste za zaključivanje polisa za osiguranje useva, plodova i stoke, a bavimo se i edukacijom u segmentu osiguranja. Osiguranje je neophodno za zaštitu od katastrofalnih posledica vremenskih nepogoda i primetno je da ga mnogi poljoprivredni proizvođači, žene pre svih, shvataju kao neophodnu agrotehničku meru, ističe Milosavljević.\nGlavna filijala „Dunav osiguranja“ Kragujevac pokriva poslovno područje opština Aranđelovac, Topola, Rača, Lapovo, Batočina, Knić i Kragujevac. Prema Milosavljevićevim rečima, na području opštine Aranđelovac, najzastupljeniji su zasadi jabuka i šljiva, a u poslednje dve godine ima i zasada jagoda i borovnica.\n‒ Kao primere za osiguranje naveo bih iznos premije za dve najzastupljenije kulture na teritoriji opštine Aranđelovac. Naime, za osiguranje jednog hektara ploda jogode sa prosečnim prinosom od 15.000 kg po hektaru i cenom od 80,00 dinara po kilogramu, premija iznosi 74.402,00 dinara, dok za osiguranje maline sa prinosom od 12.000 kg po hektaru i cenom od 150,00 dinara po kilogramu premija iznosi 111.330,00 dinara. Proizvođač na početku plaća samo pet odsto premije, dok ostatak plaća najkasnije do 31. oktobra. Veoma je važno i to što Vlada Srbije pomaže registrovana poljoprivredna domaćinstva regresiranjem 40 odsto premije osiguranja, pojašnjava Miloš Milosavljević.\nI pored toga, jako mali procenat poljoprivrednika je zaštitio svoju proizvodnju, ističe Milosavljević. U opštini Aranđelovac registrovano je 4.710 poljoprivrednih gazdinstava, a osigurano je samo 9 do 12 odsto, pojasnio je Milosavljević i dodao da poslednjih godina ozbiljni poljoprivredni proizvođači ipak shvataju osiguranje kao neophodnu agrotehničku meru.\nGazdinstvo Birčanin planira da podigne nekoliko hektara zasada jagoda i „Dunav osiguranje“ će im na samom početku pomoći, rekao je direktor Milosavljević, i poklonio im polisu „čuvar kuće“, koja se odnosi na osiguranje imovine, opreme i drugih vrednosti.\nPošto nije uspela da pronađe stalno zaposlenje, Snežana Birčanin je sa 34 godine odlučila da započne svoj posao i uz podršku brata počela je da se bavi poljoprivredom. Kako je navela, u narednih 15 dana zasadiće oko 40.000 sadnica jagoda na dva hektara imanja. Konkurisali su i za subvencije za mlade poljoprivrednike i nadaju se da će dobiti podršku Ministarstva poljoprivrede.\n‒ Osiguranje je nešto za šta svaki poljoprivrednik treba da se odluči, kako ne bi morao da moli za pomoć kad padne grad ili se desi neka druga nepogoda ‒ rekla je Snežana Birčanin i dodala kako smatra da se kod nas malo žena odlučuje za bavljenje poljoprivredom.\nSnežanin brat Goran Đaković, urednik Agrobiznis magazina, naveo je da se već godinama bavi edukacijom poljoprivrednika i onih koji počinju da obrađuju svoja poljoprivredna imanja.\n‒ Mi ovde razgovaramo upravo o tome kako jedno imanje može da se obnovi, da se zasnuje proizvodnja. Pripremili smo zemljište za sadnju novih sorti jagode koje će biti plasirane na inostrana tržišta, poput Holandije, Švedske, Rusije, Nemačke. Sadni materijal je domaći, iz Valjeva ‒ kazao je Đaković.\nGovoreći o edukaciji žena u poljoprivredi, Đaković je istakao da je u radionicama organizovanim u saradnji sa „Dunav osiguranjem“, do sada učestvovalo oko 1.500 žena i dodao da udruženim snagama nastoje da objasne značaj i tretman osiguranja kao investicije, a ne troška.\n‒ Na sreću, danas se u Srbiji sve češće govori o ženama koje su počele da se bave poljoprivrednom proizvodnjom, imaju svoje prerađevine, a na Sajmovima imaju i svoje hale ‒ kazao je Đaković.


Rab :: Maja Rakovic na listi Najmoćnijih u medijima\nU ponedeljak, 21. decembra u okviru tradicionalne serije Blica predstavljeno je 100 najmoćnijih ljudi u srpskim medijima. Na ovoj važnoj listi našla se i Maja Rakovic, predsednica RAB SRBIJA i vlasnica i glavna i odgovorna urednica Naxi radija.\n"Velika konkurencija, ofanziva novih tehnologija, rovito političko i ekonomsko okruženje i sve difuznija i zahtevnija publika glavne su odrednice medijskog prostora u Srbiji u kome će opstati samo oni koji shvate u kakvom okruženju rade i koji su u stanju da odgovore svim tim izazovima", na ovaj način Blic je najavio listu koja je na jednom mestu istakla najznačajnije ljude u svetu medija na našim prostorima.\nMaja Rakovic, vlasnica Naxi radija i predsednica reprezentativnog radijskog udruženja radio stanica RAB Srbija, rekla je da je ovo velika pobeda za radio kao medij:\n- Čast mi je što sam deo Blicove liste "Najmoćnijih u medijima". Ovo je velika pobeda za radio kao medij i priznanje za moj dugogodišnji rad. Hvala kolegama iz redakcije Blica, sa kojima od samog osnivanja negujemo izuzetno dobru saradnju.\nBlic tradicionalno godinu završava objavljivanjem liste najmoćnijih u svim sferama društva. Ovogodišnju seriju započeli su listom 100 najmoćnijih žena u Srbiji, a zatim su predstavili 50 najmoćnijih u srpskom sportu i šou-biznisu, 50 najmoćnijih stranaca u Srbiji, kao i 100 najmoćnijih Srba u svetu.\nViše o svim listama možete saznati OVDE


Za rasterećenje saobraćaja - Bajsologija\nZa rasterećenje saobraćaja\nGradski biciklizam, Izdvajamo 1 / 29.04.2016\nDoneta odluka o postavljanju stanica za iznajmljivanje bicikala\nSkupština Beograda donela je juče Odluku o postavljanju stanica za iznajmljivanje bicikala na teritoriji grada. Mesta na kojima će se postavljati stanice biće utvrđena planom koji će doneti Skupština grada na period od sedam godina. Cilj te odluke, kako je obrazložio član Gradskog veća Momčilo Culić, jeste rasterećenje saobraćaja, očuvanje životne sredine i promovisanje zelene hijerarhije među učesnicima u saobraćaju.\n-Odluka je značajna i sa turističkog aspekta jer na ovaj način Beograd staje u ravan sa evropskim gradovima koji imaju tu vrstu prevoza. U skladu je i sa projektom IME, kojim je predviđeno stvaranje mreže biciklističkih prava staza istakaoje Culić.\nOn je dodao da će stanice biti postavljene pod istim uslovima svuda gradu, korisnik mesta za postavljanje biraće se na osnovu javnog konkursa. Radi ekonomičnosti bolje kontrole, biraće se jedan korisnik.\nStanica za iznajmljivanje bicikla je montažno-demonta- žni objekat privremenog karaktera moći će da se postavi na javnim saobraćajnim povr- šinama, trgovima, javnim zelenim površinama javnim površinama blokova.


Srpki plesni klubovi u Čačku - Ozonpress :: internet portal\nTag: Predrag Katanić, Srpska plesna asocijacija\nSrpska plesna asocijacija prvu godinu postojanja obeležila je Prvom redovnom skupštinom koja je održana u Čačku u prostorijama Star dance studija.\nU radu Prve skupštine učestvovalo je 20 klubova iz cele Srbije. Osim usvajanja redovnih izveštaja, govorilo se o budućnosti i planovim Plesne asocijacije Srbije.\nKako kaže predsednik Plesne asocijacije Srbije Predrag Katanić, u proteklih godinu dana radilo se mnogo na podizanju nivoa takmičenja, a asocijacija se pojačala sa još pet klubova. Katanić je rekao da još uvek ima dosta klubova koji nisu članovi ni jedne asocijacice što bi trebalo da se promeni u narednom periodu.\n– Uspeli smo da okupimo veliki broj klubova. Organizovali smo pet takmičenja, imali smo jedan veliki šampionat koji je bio u Nišu, tri kvalifikaciona turnira. Danas ćemo nagraditi najuspešnije za prethodnu godinu. SPA ima za cilj da okupi veliki broj klubova koji se bave modernim plesom, imamo želju da moderan ples što bolje prikažemo i pedstavimo pred državom, s obzirom da je ministarstvo ocenilo da ples nije grana od interesa. Nama je cilj da izaberemo najbolje ljude, da oformirmo dobru trenersku organizaciju, da napravimo sistem takmičenjima, i da apliciramo ispred Ministarstva omladine i sporta i da se nametnemo i ples vratimo tamo gde mu je mesto, rekao je Katanić.\nMarina Radić iz Plesnog studija Maks dens iz Bečeja, kaže da će se u narednom periodu akcenat staviti na licenciranje trenera koji rade u klubovima, a da treba razmisliti da se deci ponudi mogućnost da ples bude izborni predmet u školama ili u okviru fizičkog vaspitanja.\n– Ako se deca bave plesom onda pravilno razvijaju svoje telo, druže se, putuju. To je idealno za decu i njihov razvoj, kaže Marina Radić.\nKada je u pitanju praćenje svetskih trendova u modernom plesu, Srbija se nalazi u samom vrhu, što svedoče i poslednje nagrade sa Svetskog prvenstva u Nemačkoj.\n– Što se tiče klubova postižemo dobre rezultate čak i na svetskim takmičenjima. Upravo smo se vratili iz Nemačke sa Svetskog prvenstva gde smo osvojili veliki broj medalja, kako u grupnim tako i pojedinačnim grupama. Trudimo se da budemo u toku, prikupljamo nova znanja da bi napredovali i unapredili naš rad. Tako treba da bude u svim oblastima, a ne samo u plesu, kaže Marina Radić.


EPCG i Opština Pljevlja donirali udžbenike prvacima | Analitika - Informativni Portal\nObjavljeno: 11. 09. 2019 - 13:52\n''EPCG oduvijek podržava realizaciju projekata od opšteg društvenog značaja i u kontinuitetu je to dio dugoročne poslovne strategije naše kompanije na lokalnom i državnom nivou. Drago nam je i ponosni smo, što u saradnji sa Opštinom Pljevlja, relauzujemo ovu donaciju, jer ulaganje u djecu i njihovo obrazovanje je prava investicija za budućnost. Svaki cent uložen u školstvo i obrazovanje je ulaganje u bolju budućnost Crne Gore'', kazao je prilikom uručenja donacija rukovodilac sektora za korporatvinu komunikaciju, Rajko Šebek.\n''Opština Pljevlja preko Sekretarijata za društvene djelatnosti izdvaja značajna sredstva u cilju podrške omladinskoj politici i obrazovanju. Godinama unazad dodjeljujemo učeničke i studentske stipendije, a ovo je prvi put da smo najmlađima obezbijedili nešto značajniju pomoć. Mlade pomažemo i kroz lokalni plan akcije za mlade, vannastavne aktivnosti, pomoć studentima koji se usavršavaju u instranstvu, kroz organizaciju školskih sportskih takmičenja, pomoć za odlazak na državna takmičenja i Olimpijadu znanja'', naveo je Golubović.\nTagovi: EPCG Opština Pljevlja udžbenici donacija Đaci prvaci


Direktni porezi su u posmatranom periodu naplaćeni u iznosu od 405,3 miliona KM, što je za pet odsto manje nego u istom periodu prošle godine. Јedino smanjenje naplate u ovom segmentu javnih prihoda bilo je kod poreza na dohodak, koji je naplaćen u iznosu od 158,3 miliona KM ili 36,5 miliona manje u odnosu na isti period prošle godine. Razlog manje naplate ovog prihoda leži u činjenici da je Vlada Republike Srpske u prošloj godini povećala neoporezivi dio plate na 500 KM, i na taj način se odrekla dijela prihoda po tom osnovu u korist radnika u Srpskoj. Međutim, porez na dobit je naplaćen u iznosu od 208,8 miliona KM, što je za 12,8 miliona ili sedam odsto više nego u istom periodu prethodne godine.\nPoreska uprava Republike Srpske izrazila je zahvalnost svim poreskim obveznicima koji uredno izvršavaju svoje poreske obaveze i pozvala sve obveznike da posluju u skladu sa važećim propisima i da svoje obaveze izvršavaju blagovremeno, te da samim tim doprinesu jačanju Republike Srpske i njene ekonomije.\nIZVOR: Vebsajt RTRS, 3.11.2019.


Zastoj u prodaji Čelsija zbog sukoba sa Abramovičem – Okvir\nPreuzimanje fudbalskog kluba Čelsi vredno 4,25 milijardi funti izazvalo je probleme u poslednjem trenutku nakon što se vlada Velike Britanije sukobila sa ruskim oligarhom Romanom Abramovičem oko uslova, što dovodi u sumnju izglede za brzi dogovor.\nAmeričkom finansijeru Tod Boehliu potrebno je posebno odobrenje britanske vlade za kupovinu Čelsija jer je Abramovič sankcionisan, a klub iz zapadnog Londona radi pod posebnom licencom.\nMeđutim, ministri su postali zabrinuti poslednjih dana da je Abramovič postao „oštriji“ u svojim zahtevima u vezi sa uslovima prodaje, prema vladinim zvaničnicima.\n„Odnosi se nisu pokvarili, ali ne postižemo napredak koji nam je u ovom trenutku potreban“, rekao je jedan vladin zvaničnik blizak pregovorima. „Raspored prodaje je zaista, zaista izazovan.“\nU središtu zabrinutosti u Vajtholu je „duboko komplikovana“ vlasnička struktura Čelsija i odlučnost ministara da svaki peni od prodaje bude dodeljen u dobre svrhe.\nAbramovič i Čelsi su već predložili da ceo prihod od 2,5 milijardi funti ide na zamrznuti bankovni račun u Velikoj Britaniji za koji je potrebno vladino odobrenje za transfer novca.\nNovac je namenila Abramovičeva strana za nezavisnu dobrotvornu organizaciju za žrtve rata u Ukrajini.\nMinistri žele da novac bude na bezbednom depozitnom računu dok se ne uvere da dobrotvorno telo radi i da je opremljeno da bezbedno upravlja sa 2,5 milijardi funti.\nVladini zvaničnici rekli su da Abramovič nije uskladio svoje verbalne obaveze o prodaji sa prihvatljivim pravnim obavezama. Spor bi mogao da ugrozi sposobnost Čelsija da radi jer vladina licenca traje samo do kraja maja.\nBoehli, koga podržava američka investiciona kompanija Clearlake Capital i drugi investitori, obavezuje se na dodatnih 1,75 milijardi funti za ulaganje u klub pored cene kupovine od 2,5 milijardi funti.\nFordstam, Chelseajeva matična kompanija, duguje oko 1,5 milijardi funti kompaniji Camberlei International Investments, entitetu sa sjedištem u Džersiju koji je povezan sa Abramovičem.\nVladini zvaničnici tvrde da su zabrinuti da bi, prema Abramovičevom planu za upravljanje prihodima od prodaje, Kemberli mogao da zatraži deo novca kao poverilac.\nAbramovič je negirao da želi da novac bude vraćen. Osoba bliska prodaji rekla je da niko neće imati pravo na 2,5 milijardi funti i da nema sumnje da će puna suma otići dobrotvornoj fondaciji.\nMike Penrose, bivši izvršni direktor Unicefa UK, izabran je da osnuje fondaciju, prema jednoj osobi koja je upoznata s tim. Penrouz je kontaktiran za komentar.\nBEB zaplenio 12,4 milijarde UAH ruskog oligarha\nUNICEF: Rat u Ukrajini ugrožava živote dece širom sveta\nUN: Granica između SAD i Meksika je najsmrtonosnija na svetu\nNorveška dozvoljava prevoz robe preko svoje teritorije za ruska naselja u Svalbardu\nSZO: Prijavljeno je više od 6.000 slučajeva majmunskih boginja, zakazan hitan sastanak\nRusija kaže da je uništila dva američka HIMARS-a u istočnoj Ukrajini, Kijev odbacuje tvrdnju


Upaljena “Večna vatra” u Parku oslobodilaca u Beogradu | Ekspres.net\nUpaljena “Večna vatra” u Parku oslobodilaca u Beogradu\nU Parku oslobodilaca u Beogradu svečano je obavljeno paljenje Večne vatre, a čestica je doneta iz grobnice Neznanog junaka u Aleksandrovoj bašti u Moksvi.\nSvečanosti su prisustvovali predsednik Srbije Aleksandar Vučić i ministar spoljnih poslova Ruske federacije Sergej Lavrov.\nSkulpturalno-arhitektonska kompozicija Večna vatra, čiji je autor akademik Ruske federacije umetnosti Andrej Tirtišnjikov, prvi je spomenik te vrste u Srbiji.\nNjegova izgradnja je omogućena zahvaljujući programu “Sećanje na prošlost -u ime budućnosti” ruske kompanije “Gazstrojprom”. Inače, glavni cilj tog programa je restauracija memorijala u čast vojnicima Crvene armije, koji su poginuli tokom Drugog svetskog rata.\n“Rekonstrukcija memorijala i obližnje infrastrukture predstavlja svojevrsna počast i zahvalnost srpskom narodu koji poštuje uspomenu na podvike vojnika-oslobodilaca”, rekla je predstavnica kompanije Gazstrojprom AD Marija Obradović, navedeno je u saopštenju, dostavljenom Tanjugu.\nObradović je naglasila da je Večna vatra najvažniji simbol koji će svim budućim generacijama dati nadu u bolju budućnost pod mirnim nebom.\n“Pobeda nad fašizmom pre 75 godina je događaj od ogromnog istorijskog značaja kako za Rusiju, tako i za Srbiju. Ovo je temlje na kojem se grade trenutni prijateljski odnosi dve zemlje. Velika je čast naše kompanije da učestvuju u ovom patriotskom projektu”, kazala je Obradović.\nPovodom 75 godina od pobede nad fašizmom kompanija Gazstrojprom je zajedno sa Ruskim domom u Beogradu, opštinskim vlastima i lokalnim poznavaocima identifikovala je nekoliko regionalnih spomenika kojima je, kako navode iz ove kompanije, potrebna hitna restauracija.\nNavodi se da su urađeni projekti koji su uzimali u obzir jedinstvene odlike svakog memorijala, te su obnovljeni ne samo sami monjumenti, već i susedni javni prostori poput zone za šetnju i odmor, igrališta i sportski tereni, kao i postavljanje osvetljenja.\nU oktobru su otvoreni memorijali u Požarevcu, kao i u selima Bočar, Brzan i Žirovnica.\nRealizacija programa u Srbiji će se nastaviti, a trenutno se izrađuju još nekoliko projekata za restauraciju memorijala.\nTakođe, uz podrsku Ruskog istorijskog društva i srpskih poznavalaca, biće nastavljen i rad na ovekovečenje sećanja na sve borce koji su poginuli za oslobađanje Jugoslavije tokom Drugog svetskog rata.\nPrema posleratnim procenama jugoslovenskih vlasti, oko osam hiljada sovjetskih vojnika i oficira je poginulo tokom oslobađanja zemlje od fašističke okupacije.\nTags Aleksandar Vučićpark oslobodilaca BeogradaSergej LavrovVečna vatra\nSRDAČAN SUSRET: Lavrov izašao iz kancelarije da dočeka Vučića “NASTAVITI TAKTIČKI” Vučić: Može da bude za pet meseci, a može da bude i nikada Vučić posle susreta s Lavrovim: Dodatno sam zabrinut po pitanju Kosova “Pred Srbijom teška vremena”


Nakon pristupanja EU, Srbija će imati obavezu da postupa u skladu sa Zajedničkom trgovinskom politikom Evropske unije. Srbija će biti deo carinske unije i moraće da primenjuje sve sporazume o slobodnoj trgovini, i sve zasebne trgovinske režime koje EU dodeli određenim državama van EU, uključujući opšti sistem preferencijala (Generalised System of Preferences – GSP52)\nSrbija će danom pristupanja EU početi da primenjuje ugovore koje je EU sklopila sa trećim zemljama, što će značiti i reviziju svih ugovora koje Srbija ima sa trećim zemljama. To znači da će Srbija morati da raskine sve postojeće sporazume o preferencijalnoj trgovini sa državama van EU (CEFTA, EFTA, carinska unija Rusija–Belorusija–Kazahstan i Turska) i da uskladi sve druge sporazume, uključujući i nepreferencijalne trgovinske sporazume, sa obavezama koje proističu iz članstva u EU.\nPrimera radi, Srbija će morati da ukine carine u trgovini sa Čileom, jer EU sa tom zemljom ima ugovor o slobodnoj trgovini, dok će Bosna i Hercegovina, sa kojom Srbija ima dogovorenu nultu carinsku stopu za većinu robe, početi da naplaćuje carine na određene srpske poljoprivredne proizvode, kao što naplaćuje na određenu robu iz Evropske unije (koje u tom trenutku ima na osnovu sporazuma sa EU).\nPored navedenog, Srbija će postati članica Evropskog ekonomskog prostora (EEP) i imaće obavezu da primenjuje sve međunarodne trgovinske sporazume EU, iz kojih Srbija može da dobije mnogo koristi, pošto će joj biti otvorena nova tržišta.\npreporuke radne grupe za poglavlje 30 za 2019. godinu\nVlada Republike Srbije treba da ponovo pokrene koordinisani međuresorski proces koji bi rezultovao jasnom političkom odlukom za donošenje novog Zakona o genetički modifikovanim organizmima. Ovaj zakon bi ukinuo postojeću apsolutnu zabranu prometa ovim proizvodima, ali bi uspostavio adekvatne i efektivne mehanizme kontrole i odobravanja proizvoda koji bi zaštitili interese potrošača, u skladu sa mogućnostima koje nude evropski i međunarodni standardi. Postojeći Zakon ne predviđa adekvatan sistem za praćenje proizvoda koji sadrže GMO, te su stoga rešenja koja on predviđa nebezbedna i ne odgovaraju interesima građana. Usvajanjem novog Zakona, koji bi bio usaglašen sa praksom EU, bila bi otklonjena glavna prepreka za okončavanje multilateralnih pregovora u okviru STO-a, kao i bilateralnih pregovora u okviru STO-a sa Sjedinjenim Američkim Državama.\nPotrebno je unaprediti napore kako bi se, u što kraćem roku, okončali bilateralni pregovori u okviru STO-a. Srbija, u tom smislu, treba da podigne na viši nivo pregovore sa pojedinim zemljama i da unapredi koordinaciju sa EU kako bi se bilateralni pregovori, pre svega sa Ukrajinom, Brazilom i svakako Rusijom, što efikasnije sprovodili i okončali.\nVlada Republike Srbije treba da se maksimalno angažuje na upoznavanju partnera u EU i državama članicama, kao i njihovim medijima, o tome šta je priroda Sporazuma o slobodnoj trgovini sa Evroazijskom unijom i da doprinese smanjivanju kontraverzi koje je njegovo stupanje na snagu izazvalo u javnosti pojedinih država članica.\nVlada Republike Srbije treba da, u što kraćem roku, imenuje stalnog predstavnika pri Generalnom sekretarijatu STO u Ženevi. Bez stalnog predstavnika (kojeg Srbija nema od 2013. godine), Srbija je uskraćena za informacije iz prve ruke i adekvatno i pravovremeno praćenje procesa koji se odvijaju u centrali STO-a, interesi Srbije se ne zastupaju na adekvatan način i istovremeno se urušava ugled naše zemlje, što značajno podriva kapacitete dela administracije koji se bavi ovim pitanjima, dok se istovremeno podriva ugled Srbije.\nAdministrativni kapaciteti Srbije u oblasti spoljne trgovine su značajno podriveni, što je posledica ukupne politike prema kadrovima u svim oblastima. Problem nije isključivo u odlivu stručnjaka, već i u činjenici da ne postoji pristup koji bi omogućio njihovo očuvanje u sistemu. Bez obzira što je Vlada učinila napor za angažovanje novih stručnjaka, odliv stručnjaka u prethodnom periodu je anulirao efekte. Potreban je sistemski horizontalni pristup kroz sva ministarstva, koji bi za cilj imao zadržavanje stručnjaka koji su i dalje u administraciji, angažovanje novih i unapređenje njihovih kapaciteta.\nU periodu koji sledi, Pregovarački tim treba da okonča rad na akcionom planu za zatvaranje pregovora u Poglavlju 30, odnosno za set koraka koje treba primeniti u sledećem periodu kako bi se ovo poglavlje zatvorilo na adekvatan način.\nU procesu izrade predloga Zakona o međunarodnoj razvojnoj saradnji i humanitarnoj pomoći Vlada treba da uvaži načela transparentnosti i inkluzivnosti prilikom kreiranja rešenja za uspostavljanje sistema za pružanje međunarodne razvojne saradnje i humanitarne pomoći. Republika Srbija će izdvajati značajna sredstva iz budžeta za ove svrhe i, u tom smislu, je potrebno da građani imaju jasan uvid u sam proces dodele ovih sredstava, kao i obrazloženja za donošenje odluka o dodeli.\nVlada Republike Srbije treba da pokrene proces donošenja Strategije spoljne politike Republike Srbije kako bi se na adekvatan način definisali prioriteti na kojima bi počivala međunarodna razvojna saradnja, koja predstavlja i instrument za ostvarivanje spoljnopolitičkih interesa.\nKako će novi Zakon o genetički modifikovanim proizvodima biti usvojen u Narodnoj skupštini, poslanici koji su članovi odbora za poljoprivredu i trgovinu, kao i za evropske integracije, treba da se uključe u proces zagovaranja donošenja novog zakona, kako bi omogućili stvaranje pozitivne klime u javnosti za usvajanje ovog zakona.\nPoslanici Narodne skupštine treba da se aktivno uključe u donošenje novog Zakona o međunarodnoj razvojnoj saradnji i humanitarnoj pomoći, i omoguće da rešenja budu kvalitetna i odgovarajuća kako bi Srbija ostvarivala svoje spoljnopolitičke interese.\nOrganizacije civilnog društva koje se bave aspektima vezanim za spoljnu trgovinu i zaštitu potrošača, kao i temama koje su deo sledećih poglavlja: 31 – Zajednička spoljna, bezbednosna i odbrambena politika, 8 – Politika konkurencije, 1 – Slobodno kretanje robe, 20 – Preduzetništvo i industrijska politika, 11 – Poljoprivreda i ruralni razvoj, 12 – Bezbednost hrane, veterinarska i fitosanitarna politika i 27 – Životna sredina i klimatske promene, kao i relevantni instituti i akademske institucije, treba da budu aktivni kada kampanja zagovaranja ulaska u Srbije u STO počne. One treba da, sa svoje strane, pruže utemeljene stavove i otvoren dijalog sa Vladom i ostalim institucijama, kako bi se pružili adekvatni odgovori na sva pitanja koja deo javnosti u Srbiji smatra kritičnim, pre svega u vezi sa donošenjem Zakona o GMO.\nCivilno društvo u Srbiji, kao i akademske institucije, treba da nastave aktivnu debatu sa Vladom, kako bi se našlo adekvatno rešenje za očuvanje najboljih kadrova u državnoj službi i nastavio proces angažovanja novih, uz stalno jačanje njihovih kapaciteta. Poglavlje 30 nije jedino u kome su primećeni nedostaci u administrativnim kapacitetima za uspešno prilagođavanje sistemu EU i potrebno je da se ovom pitanju pristupi sistemski.\nZainteresovane organizacije civilnog društva treba da organizuju neformalnu mrežu koja bi se blagovremeno uključila u proces razvijanja sistema za pružanje međunarodne razvojne saradnje. Ovakva mreža bi aktivno doprinela prenošenju relevantnih iskustava iz država članica EU i pripremila same organizacije za partnerstvo sa državnim institucijama u pružanju međunarodne razvojne saradnje.\nCivilno društvo treba da aktivnije zagovara usvajanje Strategije spoljne politike, koja bi definisala spoljnopolitičke prioritete na osnovu kojih će Srbija učestvovati u međunarodnoj razvojnoj saradnji.\nInstitucije EU i države članice treba da aktivnije pruže podršku Srbiji u bilateralnim pregovorima Srbije sa Brazilom, Ukrajinom i Rusijom, pošto će sa nekom od ovih zemalja morati da se neka od otvorenih pitanja razmotre na višem političkom nivou.\nEvropska komisija treba, takođe, da se založi kod Vlade Srbije da imenuje stalnog predstavnika Srbije pri Generalnom sekretarijatu STO u Ženevi.\nEvropska unija treba da se založi i da Srbija u budućem periodu donese Strategiju spoljne politike, koja će kao krovni dokument definisati spoljnopolitičke prioritete i poslužiti za stvaranje adekvatnog sistema za međunarodnu razvojnu saradnju u Srbiji.\nKao članica EU, Srbija će morati da usaglašava svoje spoljnopolitičke stavove sa drugim državama članicama i da se pridržava zajedničkog spoljnopolitičkog kursa EU, ali će takođe imati pravo glasa i moći će da utiče na utvrđivanje tog kursa, kao i druge članice EU.\nKroz pregovarački proces će se raditi na smanjenju ilegalnog posedovanja malog i lakog naoružanja, što će dovesti do veće bezbednosti građana. Srbija će učestvovati u zajedničkim akcijama EU za upravljanje krizama i sprečavanje konflikata. Radiće se na sprečavanju ilegalne trgovine oružjem, što će na globalnom nivou dovesti do sprečavanja upotrebe nuklearnog, hemijskog i biološkog oružja.\nKada budemo deo EU usvojićemo prioritetne stavove i vrednosti oko kojih se kreira zajednički spoljnopolitički i bezbednosni pristup EU - ljudska prava, demokratija i vladavina zakona; međunarodno pravo, prevencija konflikata, upravljanje krizama i izgradnja mira; zabrana proliferacije i kontrola oružja i izvoza oružja; borba protiv terorizma; podrška Međunarodnom krivičnom tribunalu itd.\nU EU ćemo imati rešene bilateralne sporove sa susednim zemljama i unapređenu dobrosusedska saradnja.\npreporuke radne grupe za poglavlje 31 za 2019. godinu\nVlada Republike Srbije mora jasno da stavi do znanja Evropskoj uniji i državama članicama da postoji dugoročni plan za usklađivanje sa spoljnopolitičkim deklaracijama i merama i da, u što kraćem roku, počne da se progresivno usaglašava. Srbija treba da kreira pristup koji bi državama članicama EU ukazivao na volju Srbije da razvija progresivno usaglašavanje sa ZSBP i deluje u spoljnim odnosima u skladu sa vrednostima na kojima počiva EU. U tom smislu, bilo bi produktivno da Srbija napravi analizu deklaracija sa kojima je mogla tokom prethodnog perioda da se uskladi a da ne ugrozi svoju poziciju prema akterima od kojih, po svoj prilici, trenutno zavisi u vezi sa određenim spoljnopolitičkim prioritetima. Takva analiza bi bila od koristi za dalje usklađivanje za ZSBP u budućem periodu, kao i u tekućem političkom dijalogu sa predstavnicima EU.\nVlada Republike Srbije treba da nastavi sa proaktivnim pristupom kada je reč o učešću u Zajedničkoj odbrambenoj i bezbednosnoj politici, pre svega kada je reč o stvaranju sistema za učešće Srbije u civilnim misijama, kao i oko potencijalnog učešća u Stalnoj strukturnoj saradnji. Na ovaj način, Srbija će dati doprinos naporima EU u domenu bezbednosti i odbrane i ojačaće svoju partnersku poziciju.\nVlada Republike Srbije treba da formuliše strategiju spoljne politike ili bar principe na kojima ona počiva, u kojoj će cilj integracije u EU biti nedvosmisleno postavljen kao prioritetan. Ovakav pristup treba jasno pokazati kroz implementaciju, mora biti reflektovan u većini spoljnopolitičkih poteza koji slede.\nS obzirom da je jedan od ključnih ciljeva Poglavlja 31 suzbijanje ilegalne trgovine svim tipovima oružja i prihvatanje svih međunarodnih standarda u ovoj oblasti, neophodno je da Vlada Republike Srbije nastavi da neguje i primenjuje međunarodnopravnu tradiciju, posebno Ugovor o trgovini oružjem (Arms Trade Treaty), koji je Srbija ratifikovala 2014. godine, kao i da nastavi aktivno radi na implementaciji regionalne inicijative Mapa puta: održivo rešenje za ilegalno posedovanje, zloupotrebu i krijumčarenje lakog i malokalibarskog oružja na Zapadnom Balkanu do 2024. godine.\nKao i tokom prethodne decenije, Narodna skupština Republike Srbije je uglavnom pasivna kada je reč o spoljnoj politici, bezbednosti i odbrani, i prati inicijative koje dolaze iz Vlade. Narodna skupština, a pogotovo njen Odbor za spoljne poslove, ne prati u dovoljnoj meri sprovođenje spoljne politike niti aktivno prati i komentariše poteze Ministarstva spoljnih poslova i drugih državnih zvaničnika. Rasprava o ovim pitanjima se vodi samo na onim sednicama kada Ministarstvo spoljnih poslova, odnosno ministar, podnosi izveštaj o radu ministarstva – to se tokom 2019. godine desilo dva puta, što je napredak u odnosu na prethodnih nekoliko godina kada se ministar pred Odborom pojavljivao samo po jedan put. Odbor je tokom prethodne godine održao 24 sednice i one su se, uglavnom, bavile diplomatskim aktivnostima poslanika kroz parlamentarne grupe prijateljstva i delegacije, imenovanjima ambasadora (zatvorene sednice) i komentarima zakona koji se tiču međunarodnih sporazuma (ne svih). Stoga bi bilo poželjno da se u narednom periodu usvoji Strategija spoljne politike koja bi dala osnovu za sistematsko praćenje ispunjavanja prioriteta koji su zasnovani na interesima Republike Srbije. Ovakav pristup bio bi blagotvoran za proces evropskih integracija i pregovora u okviru Poglavlja 31, naravno ukoliko takva strategija bude pisana sa pozicije da je ulazak Srbije u EU najvažniji spoljnopolitički prioritet.\nKako javna rasprava o nacrtu Strategije nacionalne bezbednosti i Strategije odbrane nije prošla na zadovoljavajući način, i kako neki elementi strategija, osim delova koji se tiču procesa evropskih integracija, ukazuju na nekoherentno spoljnopolitičko i bezbednosno delovanje, Narodna skupština Republike Srbije bi trebala ponovo da razmotri primedbe, komentare i predloge učesnika u javnoj raspravi i da dâ adekvatne odgovore na njih u raspravi oko predloga Strategija koji su joj upućeni. Cilj treba da bude kvalitativno unapređenje ovih dokumenata, kako bi se osigurala njihova utemeljenost u srednjem roku.\nPotencijalno revidiranje predloga Strategije nacionalne bezbednosti trebalo bi da uključi sve novine predviđene Mapom puta: održivo rešenje za ilegalno posedovanje, zloupotrebu i krijumčarenje lakog i malokalibarskog oružja na Zapadnom Balkanu do 2024. godine.\nOrganizacije civilnog društva, kao i drugi akteri, treba da nastave da se zalažu da Srbija dobije Izveštaj o skriningu za Poglavlje 31, pošto je to, pre svega, samo preduslov za otvaranje poglavlja.\nOrganizacije civilnog društva, uključujući i akademske institucije i nezavisne eksperte, treba da nastave da prate usaglašavanje Srbije sa spoljnopolitičkim deklaracijama i merama EU, i da pružaju realistične i utemeljene informacije o razlozima za neusaglašavanje.\nOsim aktivnog monitoringa usaglašavanja, civilno društvo treba da nastavi sa praksom podrške i promocije učešća Srbije u okviru Zajedničke bezbednosne i odbrambene politike.\nEvropska unija i države članice treba da stvore uslove da Srbija, u najkraćem mogućem roku, dobije Izveštaj o skriningu. Činjenica je da su i bilateralni i eksplanatorni skrining završeni 2014. godine, kao i da je sam nacrt dokumenta zastareo. Dobijanje Izveštaja o skriningu, a potom i otvaranje Poglavlja 31, doprineće da se pitanja kojima se bavi ovo poglavlje stave u fokus i biće stvorena bolja situacija za javno zagovaranje usklađivanja Srbije sa spoljnopolitičkim pristupom EU.\nEvropska unija treba da ohrabri i podrži napore Srbije da bude što više uključena u saradnju u okviru Zajedničke bezbednosne i odbrambene politike. Učešće Srbije i javno zagovaranje proširenja saradnje doprineće većoj podršci građana i stvoriće osnovu za unapređenu saradnju i oko ostalih elemenata ovog poglavlja.\nCentar za međunarodne i bezbednosne poslove (ISAC fond) je nezavisan, neprofitan i nevladin tink-tank, registrovan kao fondacija, sa sedištem u Beogradu. ISAC fond nastavlja, proširuje i unapređuje rad Centra za proučavanje odbrane i bezbednosti, osnovanog u avgustu 2002. godine (u okviru G17 Instituta), iz kojeg se razvio u januaru 2006. godine. ISAC doprinosi i služi preobražaju Srbije na putu ka članstvu u EU i Evroatlantskim institucijama, suočavajući se sa izazovima koji stoje pred našom zemljom i regionom, utičući na politiku i donošenje odluka kroz istraživanja, predloge delovanja, političke analize i procene, kao i specijalističko obrazovanje, sa konačnim ciljem dostizanja naprednije budućnosti za sadašnje i dolazeće generacije. Tokom prethodnih sedam godina rada, ISAC je sproveo veći broj projekata, uključujući objavljivanje vodiča na teme evropske i evroatlantske integracije, treninge u saradnji sa Ministarstvom odbrane Srbije, treninge za studente, okrugle stolove, konferencije i radionice na različite teme, kao i objavljivanje većeg broja predloga praktične politike i analiza u vezi sa međunarodnim odnosima, bezbednosnom saradnjom i odbranom, te sa međunarodnom ekonomskom saradnjom Srbije.\nRadnom grupom rukovodi Igor Novaković. U Centru za međunarodne i bezbednosne poslove – ISAC fondu obavlja funkciju direktora istraživanja. G. Novaković se bavi pitanjima iz oblasti međunarodnih odnosa i bezbednosti, sa fokusom na procese evropskih i evroatlantskih integracija i saradnje, regionalnu saradnju i bilateralne odnose Srbije sa drugim državama, kao i na pitanja međuetničkog dijaloga u jugoistočnoj Evropi. G. Novaković je autor brojnih analiza, studija i predloga praktične politike. Doktorirao je na Fakultetu političkih nauka na Univerzitetu u Beogradu, postdiplomske studije iz oblasti međunarodnih odnosa i evropskih studija završio na Univerzitetima u Bolonji i Novom Sadu, dok je osnovne studije iz istorije završio na Univerzitetu u Novom Sadu.\nAdel Abusara, nezavisni ekspert za sajber bezbednost, Natan Albahari, Centar za međunarodne i bezbednosne poslove, ISAC Fond, Jovana Bogosavljević, Centar za međunarodne i bezbednosne poslove, ISAC Fond, Naim Leo Beširi, Institut za evropske poslove, Nikola Burazer, Centar za savremene politike, Marko Drajić, Beogradski centar za bezbednosnu politiku, Maja Divac, novinar, Milan Igrutinović, Institut za evropske studije, Marko Kovačević, Fakultet političkih nauka, Jelica Minić, Evropski pokret u Srbiji i Forum za međunarodne odnose, Đorđe Popović, Beogradski fond za političku izuzetnost, Marko Savković, Beogradski fond za političku izuzetnost, Seška Stanojlović, Helsinški odbor za ljudska prava, Strahinja Subotić, Centar za evropske politike, Irina Rizmal, nezavisna ekspertkinja za sajber bezbednost, Nemanja Todorović Štiplija, European Western Balkans, Stefan Vladisavljev, Beogradski fond za političku izuzetnost, Vuk Vuksanović, Beogradski centar za bezbednosnu politiku


Izraelci hoće da ulažu u NIS - Stormfront\nIzraelci hoće da ulažu u NIS\n12-22-2004, 07:26 AM #1\nBeograd - Izraelska kompanija "Bejtmen" spremna je da uloži dvesta miliona evra u pančevačku Petrohemiju.\nPregovori Naftne industrije Srbije i izraelske firme u završnoj su fazi i očekuje se da u januaru budu dogovoreni svi detalji. Još uvek se ne zna da li je reč o prodaji Petrohemije Bejtmenu ili o zajedničkoj investiciji NIS-a i Izraelaca u novu fabriku polipropilena.\nKompanija iz Izraela želi da obnovi fabriku polipropilena u okviru Petrohemije koja je uništena u bombardovanju 1999. Izraelci su obezbedili bankarske garancije svoje Vlade za taj posao, a osim ulaganja u Petrohemiju, posao podrazumeva i modernizaciju Rafinerije nafte u Pančevu.\n"Bejtmen je privatna kompanija i za nas je važno da se, pre nego što bilo šta započnemo, napravi procena da li je projekat ekonomski isplativ, i za nas i za NIS", kaže Šuki Raz, predstavnik kompanije "Bejtmen".\nMinistar za kapitalne investicije Velimir Ilić kaže da je samom NIS-u prepušteno da odluči u kakvu vrstu aranžmana će ući sa Bejtmenom. On navodi da su i druge Izraelske firme zainteresovane za ulaganje u Srbiju i da žele da ulažu u stanogradnju i nekretnine u Beogradu.\nU javnosti se do sada najviše govorilo o ulaganju izraelskih firmi u zgradu Generalštaba, koja je, takođe, porušena u bombardovanju. Izraelska državna agencija za osiguranje investicija u inostranstvu stavila je Srbiju na svoju pozitivnu listu. To znači da svaka firma iz te zemlje može da dobije zajam pod povoljnim uslovima u Izraelu ukoliko planira da taj novac uloži u Srbiju.\n"Na žalost, naša državna agencija ima i rangiranje zemalja. Na lestvici rizika od 1 do 7, Srbija je na sedam, što znači da je rizik veoma veliki. Nadamo se da će vaša zemlja uskoro popraviti svoj finansijski imidž i da će rizik biti smanjen na obostranu korist", kaže ambasadorka Izraela, Jafa Ben Ari.\nTrenutno u Srbiji posluje više od 80 izraelskih komanija. Osim poslova sa nekretninama, njih najviše interesuju ulaganja u poljoprivredu i telekomunikacije. Sporazum o međusobnoj zaštiti investicija između Srbije i Izraela, potpisan u junu, još uvek čeka da bude ratifikovan u skupštini državne zajednice.\n12-22-2004, 07:27 AM #2\nRe: Izraelci hoće da ulažu u NIS\nPa sad ti vidi kome se Srbija otvoreno prodaje!\nIzraelci sve okupirase!!! Arwen Вести 4 10-07-2004 12:12 PM


Novi motori za Audi A5 - Automagazin\nMotor 3.2 FSI biće dostupan i u kombinaciji sa automatskim Multitronic menjačem, kao i sa pogonom na sve točkove. Uz pomoć ovog 265 konjskih snaga moćnog agregata, Audi A5 iz mesta do "stotke" sprinta za 6,1 sekundu, dok je maksimalna brzina ograničena na 250 km/h. Drugo osveženje u motorizaciji Audija A5 jeste motor 1.8 TFSI, koji razvija respektabilnih 170 konjskih snaga. Za distribuciju sile pogonskog agregata brine se šestostepena automatska transmisija, koja ovaj automobil lansira iz mesta do stotke za 8,4 sekunde, a kazaljka na brzinomeru zaustaviće se na 228 km/h. Audi A5 opremljen 3,2 FSI motorom i Quattro sistemom koštaće oko 44.200 Eura, dok će za manji 1.8 TFSI biti potrebno izdvojiti 32.750 Eura. Goran Sarić - Automagazin


Koalicija PrEUgovor: Na 179 pitanja dobili smo 0 odgovora - European Western Balkans\nAutor EWB 27. 10. 2017. 31. 10. 2017.\nBEOGRAD – Nakon konferencije koalicije PrEUgovora na kojoj je predstavljen izveštaj o napretku u poglavljima 23 i 24, istaknuto je da u prethodnom periodu nije došlo do suštinskog napretka u sprovođenju reformskih procesa u ovim poglavljima, usledila je reakcija Ministarstva za evropske integracije.\nMinistarstvo je u saopštenju objasnilo da prilikom izrade ovog Izveštaja nisu bili kontaktirani te da bi koaliciji objasnili da su “potpuno svesni svih rokova koji su istekli ali i onih koji su dostignuti, svih mera koja su trebale da budu sprovodene”.\nUsledilo je novo saopštenje koalicije koje prenosimo u celosti.\n“Čitajući izjavu Ministarstva za evropske integracije i Pregovaračkog tima za vođenje pregovora o pristupanju Srbije Evropskoj uniji, objavljenu na sajtu ministarstva, koalicija prEUgovor izražava zadovoljstvo što se izveštaj koalicije o napretku Srbije u poglavljima 23 i 24 sa pažnjom razmatra unutar državnih institucija zaduženih za evrointegracije.\nIako se koalicija prEUgovor zalaže za saradnju i dijalog, ostaje pri stavu da je nezavisno praćenje ključna uloga civilnog društva. Takođe smatramo da sve informacije korisne za ocenu napretka Srbije u procesu evrointegracija moraju biti dostupne, ne samo koaliciji prEUgovor ili Nacionalnom konventu o Evropskoj uniji, već svim organizacijama civilnog društva i celokupnoj javnosti”, navodi se u saopštenju.\nKoalicija prEUgovor je mreža organizacija civilnog društva osnovana 2013. godine radi praćenja politika koje se odnose na pregovore o pristupanju Srbije Evropskoj uniji, sa posebnim naglaskom na poglavlja 23 i 24. Cilj prEUgovora je da pomogne da se proces pridruživanja EU iskoristi za ostvarenje suštinskog napretka u daljoj demokratizaciji srpskog društva. Koaliciju prEUgovor čine: ASTRA – Akcija protiv trgovine ljudima, Autonomni ženski centar (AŽC), Beogradski centar za bezbednosnu politiku (BCBP), Centar za istraživačko novinarstvo Srbije (CINS), Centar za primenjene evropske studije (CPES), Grupa 484 i Transparentnost Srbija (TS).\nKoalicija PreugovorMinistarstvo za evropske integracijePoglavlje 23Poglavlje 24\nTanjug 24. 01. 2020. 25. 01. 2020.\nEWB 23. 06. 2021. 23. 06. 2021.\nEWB SCREENING 29. 10. 2021. 29. 10. 2021.


► Kurti traži smenu Tačija zbog tajnog sporazuma sa NATO\nIz kabineta premijera saopšteno je da je Kurti obavestio predsednicu skupštine Vjosu Osmani o navodnim kršenjima Ustava u "tajnom sporazumu" u 2013. godine između Tačija i tadašnjeg generalnog sekretara NATO Andersa Fog Rasmusena.\nKurti je na konferenciji za novinare rekao da se razmena pisama sa NATO desila istog dana kada je postignut prvi Briselski sporazum, između Tačija i bivšeg premijera Srbije Ivice Dačića, 19. aprila 2013. godine, s tim da je on bio sakriven.\n"Za nas je važno da saznamo ko je tako nešto zatražio? Ne verujemo da je tako nešto tražio Brisel od bivšeg premijera. Možda je to zatražila Srbija, ali to je pitanje koje treba da se razmotri", kazao je Kurti.\nOn je dodao da je u sporazumu izmišljen naziv "severno Kosovo" i da se u njemu navodi da BSK neće ići tamo bez prethodne saglasnosti Kfora.\nPrema njegovim rečima, sporazum nije dobio odobrenje kosovskih institucija i o njemu skupština nije informisana, što ukazuje da Zajednica opština sa srpskom većinom i razmena teritorija "nisu dve različite stvari".\nPredsednik Vlade Kosova je istakao i da "pokušaj 'bosnizacije' s jedne, i razmena teritorije, s druge strane, nisu dve različite stvari".\nNa pitanje da li razmena pisama predstavlja međunarodni sporazum, on je to potvrdio, pozivajući se na Bečku konvenciju o pravima sporazuma.\n"Sada je u rukama poslanika Skupštine Kosova, koji mogu da poduzmu dalje korake. Ja ne želim da vršim pritisak u vezi sa tim, ali moja je obaveza da o tome obavestim predsednika Skupštine, predsednika države i državnog tužioca", dodao je Kurti.


“Heroj, junak, najvažnija ličnost…”: TV nastavnik istorije šokirao javnost lekcijom o Milanu Nediću, takvih reči nema ni u jednom udžbeniku - Blok vesti\nNaslovna Iz minuta u minut “Heroj, junak, najvažnija ličnost…”: TV nastavnik istorije šokirao javnost lekcijom o Milanu...\n“Heroj, junak, najvažnija ličnost…”: TV nastavnik istorije šokirao javnost lekcijom o Milanu Nediću, takvih reči nema ni u jednom udžbeniku\nPandemija koronavirusa zatvorila nas je u kuće i osim brojnih briga, donela i priliku da čujemo lekcije iz brojnih predmeta tokom “učenja na daljinu” u organizaciji Ministarstva prosvete.\nTako su svi koji su gledali RTS 3 i lekciju o Drugom svetskom ratu, mogli da čuju mnogo lepih reči o Milanu Nediću kojih nema ni u jednom istorijskom udžbeniku.\nProfesor Milojko Hadžić već sa prvim spominjanjem Milana Nedića iznosi nekoliko upečatljivih komplimenata na račun generala – “najvažnija osoba na teritoriji Srbije”, “čuveni general iz Drugog svetskog rata, veoma poznati heroj i značajna figura”.\nOn dalje govori o ponudi okupatora koju je Nedić odbio.\n“Više puta je odbio ponuđenu čast (kakva čast može biti bilo kakva ponuda okupatora prim. aut), ali čuvši za zlodela u Nezavisnoj državi Hrvatskoj, misleći da će moći da pomogne bar koliko-toliko, Milan Nedić je 29. avgusta 1941. prihvatio da formira vladu nacionalnog spasa, iako je najverovatnije znao da bilo kakva saradnja sa okupatorom neminovno vodi takođe njegovoj propasti”, rekao je u kameru profesor istorije.\nNije prošlo mnogo i dok su učenici još uvek zevali gledajući u televizor, razvila se rasprava o “rehabilitaciji” dokazanog – i istorijski i sudski – kvislinga i saradnika okupatora.\nDa nije u pitanju “državna rehabilitacija”, govore i istorijski udžbenici napisani za učenike osmog razreda. Svi udžbenici imaju isti sadržaj, a jedino se može razlikovati interpretacija i ona ne sme odstupati od nastavnog plana i programa.\n“Sredinom 1941. godine u Srbiji je uspostavljen kvislinški režim oličen u Vladi narodnog spasa, a za njenog predsednika postavljen je Milan Nedić. Slično maršalu Petenu u Francuskoj, Nedić je bio istaknuti komandant u Prvom svetskom ratu, načelnik generalštaba jugoslovenske vojske i popularan u narodu. Da bi sprečio ustaničke napade na Nemce, jer su izazivali masovne odmazde, osnovao je Srpsku državnu stražu (“nedićevce”) i Specijalnu policiju koja je surovo progonila komuniste i antifašiste. Sa druge strane njegova vlada je prihvatila u Srbiji oko 400.000 izbeglica iz Nezavisne Države Hrvatske i sa Kosova i Metohije, iz Slovenije i iz drugih delova zemlje…”, piše u udžbeniku.\nNekoliko strana kasnije jasno piše da je uspostavljena “kvislinška vlada” i dodaje se da su “osim Nedića, sa okupatorom sarađivali i Ljotićevci i četnici Koste Milovanovića Pećanca”.\nFoto: Udžbenik iz istorije za učenike osmog razreda\nDakle, ovakva lekcija iz istorije, u kojoj se Nedić svrstava u grupu “heroja, junaka i najvažnijih ličnosti na teritoriji Srbije” ne postoji u udžbenicima i plod je lične interpretacije profesora Milojka Hadžića.\nTo što je profesor tako interpretirao određeno gradivo na Javnom servisu zapravo je pokazatelj koliko je rad sa decom delikatna stvar i kako je lako dovesti ih u zabludu iz ličnog hira ili neznanja, grubo kršeći nastavni plan i program.\nBilo kakva revizija uloge istorijski i sudski dokazanih kvislinga i saradnika okupatora je nedopustiva.\nProfesor Hadžić od ranije je poznat javnosti po navodnoj umešanosti u fizičke obračune sa roditeljima, o čemu su pisali mediji, a u internet bespućima nosi i nadimak “najjačeg profesora istorije” jer se u slobodno vreme bavi i bodibildingom, o čemu, prema njegovim rečima, često govori i učenicima.\nOd toga kako se radi benč pres, važnije je da učenici znaju da razlikuju kvislinge i “heroje”, “junake” i “najvažnije ličnosti na teritoriji Srbije”.\nPrethodni tekstKomandant Mornarice crnogorske vojske nije poštovao samoizolaciju, policija ga privela u karantin\nSledeći tekstNijedan novi slučaj zaraze u čitavoj Kini, delimično ukinut karantin u Hubeju


“Duh Bosne” je nedavno inkorporiran kao neprofitna organizacija koja može dobijati donacije oslobođene poreza. Mi ćemo koristiti ta sredstva za kompenziranje našeg Web dizajnera, plaćanje prevoda, autorskih honorara i izdavačevih dozvola za objavljivanje.\n“Duh Bosne” izlazi tromjesečno već četvrtu godinu i mi vjerujemo da svaki broj časopisa nastavlja da podržava i unapređuje njegovu misiju, a to je objavljivanje naučnih radova i drugih tekstova iz istorije, politike i književnosti Bosne i Hercegovine u cilju priznavanja i održavanja dugovječnih tradicija društvenog i građanskog ustrojstva koje predstavlja bosansko nasljeđe. Ovakav pristup kulturnoj istoriji i savremenoj bosanskoj politici u posljednje vrijeme postaje sve slabiji u javnom diskursu o Bosni.\nMi smatramo da je važno ne samo održavati nego i jačati naše napore u jasnom artikulisanju i ukazivanju na nenacionalističko razumijevanje moralnih i društvenih temelja Bosne kao istorijskog entiteta.


Vladina kancelarija za upravu i budžet (OBM) poslala je kasno sinoć memorandum zatvorenim vladinim sekretarijatima i agencijama sa obaveštenjem da su sada otvorene i da zaposleni mogu da se vrate na posao.\nU dopisu se agencije pozivaju da otvore svoje kancelarije "brzo i organizovano" i izražava zahvalnost za "saradnju i trud tokom ovog teškog perioda" dok je vlada bila zatvorena.\nPredsednik Tramp ranije je potpisao zakon o budžetu za tri nedelje, čime je okončano najduže zatvaranje vlade u američkoj istoriji.\n“Posle 36 dana energične debate i dijaloga, vidim da su demokrate i republikanci spremni da u stranu stave stranačke razlike, mislim, i stave građane Amerike na prvo mesto", saopštio je Tramp u ružičnjaku Bele kuće u petak. “Ovo je prilika za sve strane da rade u korist ove divne zemlje."\nDo petka uveče, i Senat i Predstavnički dom usvojili su zakon koji je Tramp zatim potpisao. Njime se vlada finansira do 15. februara a nije uključen novac za izgradnju zida na granici sa Meksikom, na čemu je Tramp sve vreme insistirao. Predsednik je najavio da će se, u međuvremenu, formirati dvostranački komitet da proceni potrebe granične bezbednosti. Međutim, nasuprot svojim zahtevima, rekao je da ne traži betonski zid duž cele granice SAD i Meksika.\n“Ne trebaju nam 2.000 milja betonskog zida od jedne do druge obale. Nikada to nismo predložili", rekao je. Tramp je saopštio da je dogovor postignut 35. dana zatvaranja vlade, nakon što oko 800.000 federalnih radnika nije dobilo drugu platu zaredom (plate se isplaćuju na dve nedelje). Ranije istog dana, na njujorškom aerodromu Lagvardija su odloženi letovi zbog problema sa osobljem, prema saopštenju Federalne uprave za avijaciju.\nUpravo je saopštila da su odlaganja poletanja aviona sa Lagvardije kao i aerodroma u Filadelfiji i Njujorku bili rezultat smanjenog osoblja u kontroli letenja.\nU subotu rano ujutru, predsedavajuća Predstavničkog doma Nensi Pelosi imenovala je demokratske članove Predstavničkog doma koji će služiti u dvostranačkoj komisiji za procenu granične bezbednosti.\nObraćajući se novinarima na Kapitol Hilu u petak posle Trampovog saopštenja, lider demokratske manjine u Senatu, Čak Šumer, izjavio je da je Tramp pristao na zahteve demokrata da se diskusija o otvaranju vlade razdvoji od teme bezbednosti granice. Dodao je da se nada da je Tramp "naučio lekciju."\nDemokratski lideri u Kongresu Čak Šumer i Nensi Pelosi na konferenciji za novinare na Kapitol Hilu posle saopštenja predsednika Trampa, 25. januara 2019.\nPredsedavajuća Predstavničkog doma Nensi Pelosi rekla je novinarima da "svaku krizu vidi kao izazov ili kao novu mogućnost" a vodila je računa da ne komentariše Trampove motive za postizanje sporazuma.\nTrampovo jučerašnje saopštenje je promena u odnosu na stav koji je izneo dan ranije kada je rekao da će prihvatiti dogovor da se makar privremeno otvori federalna vlada ako bude sadržao "učešće" za izgradnju zida na granici.\nPredsednik Tramp govori u ružičnjaku Bele kuće, 25. januara 2019.\nTramp je ponovio da zidovi daju rezultate i pomenuo da je imao "moćnu alternativu" ali je odlučio da je ne primeni, što se verovatno odnosi na izveštaje da je razmišljao o proglašenju vanrednog stanja na granici.\nLider senatske većine Mič Mekonel izjavio je da se nada da će u narednim nedeljama biti vođeni "pregovori u duhu dobre volje" kako bi se pomirila gledišta o zaštiti granice.\nSve veći broj članova Kongresa iz obe stranke poručivao je da je kompromis jedini način da se okonča politička blokada i ponovo otvori vlada.


Kimova novogodišnja čestitka - stiže novo oružje - Sputnjik Srbija\n08:41 26 Februar 2020\nKimova novogodišnja čestitka - stiže novo oružje\n23:42 31.12.2019 (osveženo 00:36 01.01.2020) Preuzmite kraći link\nPredsednik Severne Koreje Kim Džong Un obećao je da će njegova zemlja nastaviti da radi na izradi novog strateškog naoružanja i najavio da će uskoro predstaviti novo oružje, javlja Ronhap, pozivajući se na referat severokorejanskog lidera na plenumu Radničke partije.\n„Severna Koreja će nastaviti da radi na strateškom naoružanju koje je potrebno za zaštitu zemlje. Ona će to raditi sve dok ne prestane neprijateljska politika SAD protiv Severne Koreje i na Korejskom poluostrvu ne zavlada stabilan mir“, izjavio je Kim Džong Un.\nOn je obećao da će „uskoro pokazati novo strateško oružje koje poseduje Severna Koreja“.\nUn ne vidi smisla u nastavku poštovanja moratorijuma na testiranje nuklearnog oružja i balističkih raketa.\nSevernokorejski lider je tokom sedam sati obraćanja visokim članovima Radničke partije govorio o izgradnji države, razvoju ekonomije i oružanih snaga.\nRanije su mediji pisali da Severna Koreja planira da primeni oštru politiku prema SAD, koja uključuje, između ostalog, i odustajanje od pregovora o denuklearizaciji.


EP podržao Fond za oporavak privrede EU od 672,5 mlrd.evra\nTanjug 10. februara 2021. 12:48\nBRISEL, 10. februara ( Tanjug) – Evropski parlament odobrio je danas formiranje evropskog Mehanizam za oporavak koji će sa fondom od 672,5 milijardi evra zajmova i bespovratnih sredstava biti osnova za reforme i oporavak privreda zemlja članica od posledica pandemije.\nU pitanju je centralni stub Paketa za oporavak koji su lideri EU usvojili prošle godine zajedno sa višegodišnjim budžetom EU.\nIzdavajnje novca iz ovog fonda povezano je i sa novim iinstrumentom koji prati poštovanje vladavine prava u 27 zemlja članica, a do sada je njih 18 predalo svoje planove za korišćenje ovih sredstava Evropskoj komisiji na razmatranje.\nPlanovi se predaju do kraja aprila za finansiranje koje će biti dostupno u naredne tri godine.\nSvaka zemlja članica mora da posveti najmanje 37% sredstava koje potražuje borbi protiv klimatskih promena, a najmanje 20% poboljšanju digitalizacije i drugim zajedničkim prioritetima dovovorenim na nivou EU.


Radio Luna :: Srbija :: AKPA: Ne sme prestati dijalog u pravosuđu\nNaslovna | Srbija | AKPA: Ne sme prestati dijalog u pravosuđu\nAutor: Radio Luna/Beta Izvor: Radio Luna/Beta\nUdruženje: Predstavnici Ministarstva pravde vređali učesnike okruglog stola o Ustavnim promenama\nAlumni klub Pravosudne akademije je saopštio da žali što je nekoliko važnih strukovnih i nevladinih organizacija napustilo zvaničnu javnu raspravu o izmeni Ustava Republike Srbije u oblasti pravosuđa.\nKako navode, na skupu su ostali predstavnici Visokog saveta sudstva, Republičkog javnog tužilaštva, Udruženja sudija prekršajnih sudova, pojedine sudije novosadskih sudova, AKPA.\n- Izmena najvišeg pravnog akta značajna je za sve sudije, tužioce, njihove pomoćnike, polaznike Pravosudne akademije, za zakonodavnu i izvršnu vlast, nevladin sektor, kao i za sve građane. Upravo zato, svi koji učestvujemo u raspravi treba da se uzdržavamo od “teških reči” i svaku kritiku da argumentujemo, navodi AKPA u saopštenju.\nDodaju da je dobro u raspravi čuti mišljenja ne samo nevladinog sektora, već i organa poput Vrhovnog kasacionog suda, Visokog saveta sudstva i Državnog veća tužilaca, koji, kkao dodjau iz AKPA, godinama nisu iznosili svoje mišljenje o pravosudnim temama, iako su neka goruća pitanja stvarala velike probleme. -\n- Tako smatramo uprkos tome što ta mišljenja ocenjujemo kao neobjektivna i nesveobuhvatna kada je u pitanju položaj Pravosudne akademije u pravnom sistemu, navode u saopštenju iz AKPA.\n- Proces demokratizacije pravosuđa podrazumeva, nažalost, i turbulencije, a toga ni AKPA nije bio pošteđen, te mesecima unazad imamo brojne uvrede na račun našeg udruženja i Pravosudne akademije i to od strane kolega iz strukovnih udruženja, uprkos čemu mi nastojimo da dijalogom, kao jedinim mogućim sredstvom premošćavamo razlike. Zato je AKPA juče ostala na javnoj raspravi u Novom Sadu i zato će danas prisustvovati skupu koji organizuju one organizacije koje su juče raspravu napustile, jer još uvek verujemo u dijalog, poručuje AKPA.\nUdruženje sudijskih i tužilačkih pomoćnika Srbije: Predstavnici Ministarstva pravde vređali učesnike okruglog stola o Ustavnim promenama\nUdruženje sudijskih i tužilačkih pomoćnika Srbije je saopštilo da je napustilo okrugli sto o Radnom tekstu amandmana na Ustav, jer su predstavnici Ministarstva pravde umesto konstruktivne i stručne javne rasprave bezobzirno vređali i omalovažavali sudije i tužioce.\nOkrugli sto o Radnom tekstu amandmana na Ustav, održana je juče u Novom Sadu, a raspavu su napustili i predstavnici Društva sudija, Udruženja javnih tužilaca i zamenika javnih tužilaca, Advokatske komore Vojvodine i nevladinih organizacija.\n- Umesto konstruktivne i stručne javne rasprave napravljen je zaokret u diskusiji od strane predstavnika Ministarstva pravde, koji je pokušao da diskredituje pravosudni sistem, bezbobzirno upućujući uvrede i omalovažavajući bez ikakvog realnog osnova nosioce sudijske i javnotužilačke funkcije. Takav odnos prema pravosudnom sistemu je nedopustiv i predstavnici Udruženja sudijskih i tužilačkih pomoćnika to nisu mogli da tolerišu, navodi se u saopštenju.\nUdruženje sudijskih i tužilačkih pomoćnika Srbije dostavili su prethodno detaljnu analizu Radnog teksta amandmana na Ustav u kojem su kritikovali predložena rešenja.\nIz tog udruženja su istakli da sudije i tužioci moraju da budu nezavisni i samostalni u svom radu, oslobođeni bilo kog uticaja i dodali da je ključni problem u pravosudnom sistemu, to što se nije mnogo odmaklo u depolitizaciji izbora sudija i javnih tužilaca kako je to predivđeno Nacionalnom strategijom za reformu pravosuđa i Akcinim planom za Poglavlje 23.\nDodali su i da je važno pitanje Pravosudne akademije, koja je u radnom tekstu predviđena kao, kako se navodi, ultimativni uslov za izbor na pravosudnu funkciju.\nUdruženje sudijskih i tužilačkih pomoćnika Srbije je ukazalo da jedino uvažavanjem svih relevantnih činilaca i oslanjanjem na konkretne i pravne argumenate moguće je obezbediti kvalitetnu javnu raspravu o izmeni Ustava.\nDVT: Amandmani smanjuju samostalnost tužilaštva, povući predloženi tekst\nDržavno veće tužilaca je ocenilo juče da radni tekst amandmana Ministarstva pravde na Ustav Srbije smanjuje dostignuti nivo samostalnosti javnog tužilaštva i predložilo da se postojeći tekst povuče iz javne rasprave.\n- Mišljenja smo da je neophodno formiranje radne grupe u čijem će sastavu biti i relevantni predstavnici struke, koja će sačiniti novi radni tekst izmena Ustava, uzimajući u obzir sve do sada iznete primedbe, a koji će kasnije biti osnov za kvalitetnu, suštinsku i sveobuhvatnu javnu raspravu, saopštilo je DVT.\nPrema njihovoj oceni, predloženo rešenj, po kom bi predstavnici javnog tužilaštva bili u manjini u sastavu Visokog saveta tužilaca, dovelo bi do toga da o svim bitnim pitanjima iz nadležnosti tog tela, a kojima se jemči samostalnost javnog tužilaštva (izbor, napredovanje, razrešenje, disciplinska odgovornost, materijalni položaj), odlučuju članovi koje bira Skupština Srbije. Prema oceni DVT, to je u suprotnosti sa Akcionim planom za poglavlje 23 koji predvidja sastav tužilačkog saveta sa najmanje 50 odsto članova iz reda javnih tužilaca.\nKako navode, sporno je rešenje prema kom disciplinski postupak i postupak razrešenja javnih tužilaca i zamenika javnih tužilaca može pokrenuti ministar nadležan za pravosudje, što, kako je naveo DVT, otvara prostor izvršnoj vlasti za odlučivanje o poverenju ili nepoverenju u odnosu na pojedinačne tužioce.\nVeće je dodalo da su zabrinjavajuća i sledeća rešenja: mogućnost trajnog premeštanja zamenika javnog tužioca u drugo javno tužilaštvo, bez njegove saglasnosti, ukidanje krivičnopravnog i krivičnoprocesnog imuniteta javnih tužilaca i zamenika javnih tužilaca, ukidanje samostalnosti javnih tužilaca i zamenika javnih tužilaca.\n- Posebno zabrinjava odredba kojom se na nejasan i nedorečen način, kao novi uslov za izbor zamenika javnog tužioca u najnižim tužilaštvima, uvodi prethodno okončana posebna obuka u instituciji za obuku u pravosuđu, naveo je DVT i dodao da taj predlog otvara mogućnost da se faktička nadležnost za prvi izbor zamenika javnih tužilaca, u tužilaštvima najnižeg nivoa, izmesti iz Visokog saveta tužilaca, kao samostalnog organa, na instituciju koja nema garancije nezavisnosti ni samostalnosti.\nVeće smatra da radni tekst sadrži i izvesna pozitivna rešenja kao što je nadležnost Visokog saveta tužilaca za izbor i razrešenje zamenika javnih tužilaca i javnih tužilaca, kao i ukidanje prvog izbora zamenika javnih tužilaca na trogodišnji mandat.\nDVT je dodalo da je sačinilo detaljnu analizu sa komentarima i primedbama na predloženi radni tekst amandana i da će svoje predloge izmena Ustava izneti naknadno.


Milan Antonijević govori za Danas o Kući ljudskih prava (14.01.2012.)\nU najstrožem centru Beograda na proleće se otvara "Kuća ljudskih prava"\nU Ulici kneza Miloša broj 4 početkom proleća biće otvorena „Kuća ljudskih prava“, prostor koji će koristiti pet nevladinih organizacija, i koji je namenjen zajedničkoj realizaciji projekata i saradnji u oblasti zaštite ljudskih prava, lokalne demokratije i vladavine prava. U Komitetu pravnika za ljudska prava (JUKOM) održana je prezentacija idejnih projekata prikupljenih na konkursu za adaptaciju prostora "Kuće ljudskih prava" i tada je predstavljeno osam idejnih rešenja studenata Arhitektonskog, Šumarskog i Fakulteta primenjenih umetnosti Univerziteta u Beogradu.\n- Neposredna pomoć države ovom projektu je važan znak spremnosti na to partnerstvo. Nijedna organizacija pojedinačno nije u stanju da pokrije sav prostor zaštite ljudskih prava, od aktivizma, istraživanja, izveštavanja do zakonodavnih inicijativa i zagovaranja promene državnih politika i prakse. Zato je institucionalno povezivanje različitih organizacija koje se bave pojedinim aspektima zaštite ljudskih prava neophodno radi postizanja boljih rezultata i dubljih promena u ovoj oblasti. Osnivanjem "Kuće ljudskih prava" građani i građanke dobijaju moćnog partnera u borbi za veću zaštitu svojih prava - kaže Dereta. Kuća treba, dodaje on, da postane i prostor u kome će uspostaviti intenzivni društveni dijalog o izazovima kulture ljudskih prava i razvoja demokratije i mesto na kome će akademska javnost dobiti mogućnost za temeljna istraživanja u ovoj oblasti.\nMilan Antonijević, direktor JUKOM-a, objašnjava da će "Kuća ljudskih prava" biti u potpunosti otvoren prostor, te da će se građanima pružati sva potrebna pomoć, ali da će se tu održavati izložbe, tribine i slično. On dodaje da činjenica da se Grad uključio u ovaj projekat pokazuje da se poštovanje ljudskih prava ozbiljno shvata.\n- Grad je pokazao da narušeno stanje ljudskih prava želi da popravi. Ali, kuće ljudskih prava postoje i u daleko razvijenijim zemljama u kojima se u potpunosti poštuju ova prava, jer građani moraju da budu informisani. Ovim će se građani, svakako, ohrabriti da prijave kršenje ljudskih prava - kaže Antonijević i dodaje da će se upravo sa tog mesta organizovati pritisak na one koji krše prava, ali i predlagati izmene propisa i prakse kako bi se poboljšalo stanje u ovoj oblasti.\n- Ljudska prava su principi koji su permanentno izloženi opasnosti da budu povremeno, pa i trajno ugroženi u celom svetu, pa tako i u Srbiji. Kod nas je to posebno osetljiva tema pre svega zbog činjenice da s jedne strane građani slabo znaju i razumeju svoja prava, a s druge još nisu dovoljno ojačale kontrolne institucije države koje treba da ta prava garantuju. Kuća bi zato trebalo da igra i značajnu obrazovnu ulogu za obe strane u ovom procesu - navodi Miljenko Dereta.


Sve spremno za finale Kupa Evrope u Kragujevcu | Ritam Grada - vesti Kragujevac\nSve spremno za finale Kupa Evrope u Kragujevcu\n- Igor Lazarević - Apr 4, 2013\nPovodom revanš meča finala Kupa Evrope, u kojem Radnički dočekuje italijansku Florenciju, na današnjoj konferenciji za medije pred novinarima su se pojavili pomoćni trener kragujevačkog tima, Dejan Jovović, kapiten Vanja Udovičić, igrač Aleksandar Ćirić i načelnik Gradske uprave Zlatko Milić.\nUprkos pobedi od četiri gola razlike u Firenci (8:4), Kragujevčani ne potcenjuju rivala i maksimalno ozbiljno pristupaju ovom susretu.\n– Približili smo se kraju evropskog puta koji smo zacrtali u ovoj sezoni. Moram da naglasim da evropski trofej još nije osvojen, ali za sada imamo rezultat koji nam daje ogromne šanse sa trijumfujemo. Ipak, pred nama su još četiri četvrtine koje moramo da odradimo na najbolji mogući način – istakao je Jovović.\nKapiten Radničkog, Vanja Udovičić imaće šansu da svoju kolekciju medalja iz evropskih klupskih takmičenja upotpuni jedinim odličjem koje mu nedostaje.\n– Velika je čast igrati finalne utakmice koje mnogo donose i klubu i našoj zemlji. Ovo je drugo poluvreme finala, u kojem se odlučuje ko će osvojiti trofej i drago mi je da se to dešava baš u Kragujevcu. Možemo donekle rasterećeno da uđemo u utakmicu, ali se nadamo da ćemo ostvariti pozitivan ishod i tako opravdati očekivanja. Nadam se da ćemo slaviti i proslaviti sa Kragujevcom i celom Srbijom prvi evropski klupski trofej u ovoj godini – kazao je Udovičić.\nTrofejni srpski vaterpolista, Aleksandar Ćirić, naglasio je da je put do trofeja bio veoma težak, uprkos tome što su ostvarene sve pobede.\n– Ovo je bilo zahtevno takmičenje, iako smo sve ekipe pobedili sa velikom razlikom. Nije bilo lako, čak ni nama iskusnim igračima – rekao je Ćirić.\nZadovoljan ostvarenim rezultatima bio je i načelnik Gradske uprave Zlatko Milić.\n– Polako se bližimo ostvarivanju ciljeva zacrtanih u avgustu i septembru prošle godine. Cilj je bio da budemo među prva dva kluba, sad vidite da to nije bila prazna priča, već da je moguće. Već mislimo na narednu sezonu, dogovaramo se, želimo da zadržimo ove igrače i u narednoj sezoni – otkrio je Milić.\nPoslednji susret Kupa Evrope na programu je u subotu, od 20 sati, na zatvorenom bazenu Sportskog centra „Park“, uz direktan prenos na RTS2. Karte za ovaj meč u prodaji su od juče, na info pultu zatvorenog bazena SC „Park“, i prodaju se po ceni od 300 dinara.\nMirko Apr 4, 2013 at 16:35\nНапунимо Парк !


NovaEnergija.net » Alibaba “osvaja” Balkan preko Pošte Srbije? Alibaba “osvaja” Balkan preko Pošte Srbije? – NovaEnergija.net\n„Jasno je da postoje značajni potencijali da praktično ne samo zemlje Balkana, već i regiona, budu snabdevane iz ovog distributivnog centra“, kazala je ona prilikom obilaska Regionalnog poštansko-logističkog centra Beograd sa predstavnicima delegacije Kine koji borave u trodnevnoj poseti Srbiji, saopštila je Pošta Srbije.\n„Imali smo veliko zadovoljstvo i ukazana nam je velika čast da ugostimo Nacionalnu komisiju za reforme i razvoj Kine sa uglednim privrednicima, među kojima je i čuvena Alibaba. Ovo je istorijski korak za nas, jer smo vrlo spremni i raspoloženi da budemo distributivni centar za ceo region i dobar deo Evrope“, kazala je Petrović.\nAlibaba “osvaja” Balkan preko Pošte Srbije? was last modified: September 29th, 2017 by Ivana Karanović\nKako da se lako prebacite sa Androida na iOS?\nKako zaraditi na Internetu: 99design.com\nBesplatna radionica programiranja Django Girls u Novom...\nSvetski milijarderi investiraju u fond za čistu...


Ruski mediji: Putin u Srbiji vakciniše Evropu protiv nacizma! | Web-Tribune.com\nHome / U FOKUSU / Ruski mediji: Putin u Srbiji vakciniše Evropu protiv nacizma!\nRuski mediji: Putin u Srbiji vakciniše Evropu protiv nacizma!\n17. oktobra 2014.\tU FOKUSU Leave a comment\nRuski mediji aktivno izveštavali o poseti predsednika Vladimira Putina Srbiji. Ruski list Pravda objavio tekst pod naslovom „Putin otišao u Srbiju kako bi vakcinisao Evropu protiv nacizma“.\n„Vladimir Putin se obratio lokalnim novinarima na temu glavnih svetskih problema, među kojima je i slabljenje dejstva ″vakcine protiv nacističkog virusa″, koja je izrađena za vreme Nirnberškog procesa“, piše ruska Pravda citirajuću Putinov intervju srpskom listu Politika.\n″Vidljivi tragovi – otvorene manifestacije neonacizma postale su uobičajene u Letoniji i drugim baltičkim zemljama. Poseban nespokoj izaziva situacija u Ukrajini, gde je u februaru došlo do neustavnog puča, prekinutog od strane nacionalista i drugih radikalnih grupa″, prenosi Pravda izjavu Putina.\n„Ruski lider izjavio je da je glavni zadatak svih zemalja odupiranje nacističkom režimu i njegovom veličanju. On smatra da svet mora da se fokusira na borbu protiv ″svih oblika i manifestacija rasizma, ksenofobije, agresivnog nacionalizma i šovinizma″, citira Pravda.\nRIA novosti su objavile tekst pod naslovom „Srpski antifašisti sproveli su akciju podrške Putinovoj poseti Beogradu“ i izveštavala o raznim akcijama podrške Putinu u Beogradu.\nPutinova poseta Srbiji izazvala je pažnju i ukrajinskih medija pa je tako list Korespodent objavio naslov „Zbog Putinove posete Srbi podigli spomenik ruskom caru i organizuju paradu“. Zbog zaoštrenih odnosa dve zemlje, ukrajinski mediji kritički gledaju na dolazak Putina u Srbiju.\nPrevious Putin „dao signal“ da je izuzetno zadovoljan paradom srpske vojske!\nNext Ovo su 5 načina kako da upotrebite bosiljak kao lek


Demokratski predsednički kandidat Pit Butidžidž osvojio je 26,7% glasova prema rezultatima sa tri četvrtine obrađenih biračkih mesta.\nDemokratski predsednički kandidati preselili su se u Nju Hempšir, iako se još ne znaju konačni rezultati kokusa – stranačkih izbora koji su u ponedeljak uveče održani u Ajovi. Do sada su objavljeni rezultati sa 75% izbornih mesta, a prema njima vodi Pit Butidžidž, bivši gradonačelnik Saut Benda u Indijani, dok je odmah za njim senator iz Vermonta Berni Sanders. Bivši potpredsednik Džo Bajden je na četvrtom mestu.\nCifre još nisu konačne ali dvoje demokratskih kandidata tvrdi da su odneli pobedu na kokusima u Ajovi.\n"Ovo je izuzetna pobeda za našu organizaciju, naš vrednosti, našu kampanju i našu kandidaturu”, poručio je Pit Butidžiž svojim pristalicama.\n“S ponosom mogu da vam kažem da smo sinoć u Ajovi osvojili više glasova u prvom i drugom krugu od bilo kog drugog kandidata”, izjavio je Berni Sanders.\nI gradonačelnik Pit Butidžiž i senator Berni Sanders nadaju se da će iskoristiti zamah koji su dobili u Ajovi – obojica drže nekoliko izbornih skupova u Nju Hempširu gde se održavaju sledeći unutarstranački izbori.\nSenatorka Elizabet Voren, koja je trenutno na trećem mestu u Ajovi, ljuta je zbog odlaganja objavljivanja rezultata.\nBivši potpredsednik Džo Bajden je u sredu obećao da će nastaviti da se bori za demokratsku predsedničku nominaciju iako je pretrpeo, kako kaže, "udarac u stomak" u Ajovi. On je uputio poruku biračima u Nju Hempširu.\n"Vi ćete odrediti dalji tok trke. Vreme je da se čuje glas Nju Hempšira.”\nPosle miliona uloženih dolara i hiljada skupova, očekivalo se da će se broj demokratskih kandidata smanjiti posle Ajove, ali izgleda da će ista gužva biti u Nju Hempširu.\n“Uvek kažemo kako Ajova predviđa šta će dalje biti u trci. Ali možda je to predviđanje – da dugo nećemo znati ko je demokratski kandidat”, smatra analitičar Metju Daud.\nDemokratska stranka Ajove saopštila je da je do zastoja u objavljivanju rezultata došlo zbog greške u kodiranju glasova na aplikaciji korišćenoj za unošenje podataka. Nju Hempšir i druge države u kojima slede stranački izbori uveravaju birače da neće koristiti tu aplikaciju.


Politika - datum: 2017-12-06 MARKO MILAČIĆ OBJAVIO PRVI PROMOTIVNI VIDEO-SPOT\nMilačić Nova era opozicione politike\n-Čelnik političke organizacije Otpor beznađu Marko Milačić objavio je juče svoj prvi promotivn video-spot. Kako je „Dan” već pisao, Milačić je počeo sa pripremama za formiranje nove političke stranke.\nIz političke organizacije Otpor beznađu saopšteno je da je Milačićev spot početak nove ere opozicione politike.\n– Ovaj spot, zamišljen kao u prvi u nizu, najavljuje početak nove ere opozicione politike – politike modernog patriotizma, koja će insistirati na obnovi vrijednosti koje su krasile pravu Crnu Goru. Duh predaka za 21. vijek – hrabro, moderno, patriotski – piše u saopštenju.\nKako su istakli, fokus će biti na ozdravljenju i obnovi tradicionalno dobrih veza sa Rusijom i Srbijom, uz pošten odnos sa Zapadom.\n– Posebnu dimenziju te politike, pored sveobuhvatnog društveno-političkog i ekonomskog oporavka Crne Gore, činiće rad na ozdravljenju i obnovi tradicionalno dobrih veza sa Rusijom i Srbijom, ali i pošten odnos sa Zapadom – piše u saopštenju.


Novaković optužen za proneveru 4 miliona evra, a na čelu je stranke koja je falsifikovala potpise | Dunav Televizija\nNaslovna Vesti Politika Novaković optužen za proneveru 4 miliona evra, a na čelu je stranke...\nNovaković optužen za proneveru 4 miliona evra, a na čelu je stranke koja je falsifikovala potpise\nBorislav Novaković jedan je od ljudi koji su bili deo Demokratske stranke koja je Srbiju gurnula na rub propasti, a javnosti je poznat i kao političar koji voli da pravi incidente.\nKako je od Demokrate postao Jeremićev čovek\nNa mestu gradonačelnika Novog Sada došao je kao funkcioner Demokratske stranke. Bio je i šef poslaničke grupe DS u Skupštini Vojvodine. Podržao je kandidaturu Vuka Jeremića za predsednika Srbije i tada postao Jeremićev čovek zadužen za haos u Vojvodini.\nDakle, on je samo jedan u nizu ljudi iz Demoratske stranke koji su uništavali Srbiju, a koji su se okupili oko Đilasa i Jeremića i njhovog Saveza za Srbiju, kako bi opet našu zemlju vratili u loše stanje u kom je bila kada su oni bili na vlasti.\nOdgovori na naša pitanja\nBorislav Novaković pojavio se danas u partnji svog advokata Vladimira Gajića na ročištu povodom tužbe Andreja Vučića. Tu priliku smo iskoristili da postavimo par pitanja potpredsedniku Narodne stranke Borislavu Novakoviću i predsedniku Pravnog saveta Narodne stranke Vladimir Gajiću.\nNaš novinar pitao je Novakovića da li je istina da je falsifikovao potpise za osnivanje Narodne stranke zajedno sa Vukom Jeremićem i ukoliko se utvrdi da je jeste, da li je spreman da podnese ostavku. Postavljeno mu je i pitanje kako se oseća zbog toga što je zajedno sa Borovicom ukrao 4 miliona evra od građana Novog Sada. Na ovo pitanje umesto Novakovića odgovorio je predsednik Pravnog saveta Narodne stranke Vladimir Gajić tvrdeći da oni zajedno sa Vukom Jeremićem nisu ni skupljali potpise za osnivanje stranke, jer kao što možemo da zaključimo nisu ni mogli da nađu 10 hiljada ljudi koji ih podržavaju. Pošto nisu uspeli da nađu ljude koji će ih podržati, došli su na brilijantnu ideju da preuzmu već postojeću stranku Narodni pokret Srbije (NPS), što je Gajić i potvrdio u izjavi.\nPrema informacijama do kojih je došao naš portal Narodni pokret Srbije je zbog nemogućnosti da skupi potpise građana, deo potpisa falsifikovao, tako da nije ni čudo što narodna stranka nema nikakvu podršku građana Srbije jer kad na trulim temeljima hoćete da sagradite kuću rezultat bude bedan.\nBorislav Novaković je na drugo pitanje koje smo mu postavili uspeo samostalno da odgovori bez pomoći advokata, rekavši da se protiv njega i dalje vodi spor povodom pronevere 4 miliona evra građana Novog Sada. Podsećanja radi, Novaković je osuđen na tri i po godine zatvora zbog toga.\nDa Narodna stranka i Borislav Novaković nemaju ni advokata protiv koga nije vođen sudski postupak, govori činjenica da je na naše pitanje Vladimir Gajić prvo odgovorio da protiv njega nije vođen nikakav postupak povodom pljačke Geneksa, da bi nakon potpitanja rekao da je postupak ipak vođen.\nKao član Narodne partije i potrčko Vuka Jeremića, pokušao je da napravi haos u Vojvodini. U Vrbasu je 2018. godine nasrnuo na policiju zajedno sa grupom huligana, koje je predvodio. On je policiju napao protiveći se uklanjanju jedne nelegalne bašte kafića u tom gradu.\nProtiv Novakovića je tada podneta krivična prijava, zbog ometanja službenog lica u obavljanju dužnosti, a za to delo zaprećena je kazna zatvora od jedne do osam godina.\nDa je konfliktna ličnost pokazao je time što je policiju udarao pesnicama i gurao ih. Kako je taj incident Jeremićevog čoveka izgledao pogledajte na priloženom video snimku:\nNeposredno nakon incidenta sa policijom, Novaković je uspeo da izazove još jedan sukob, kada je sa još četiri osobe fizički nasrnuo na člana Izvršnog odbora SNS i direktora JKP „Gradsko zelenilo“, Miloša Egića.\nOvakvi napadi i incidenti Novakovića samo su pokazatelji da koalicija okupljena oko Vuka Jeremića i Dragana Đilasa građanima nema šta drugo da ponudi do brutalnih napada na političke neistomišljenike i ljude koji štite državu.\nTakvim ponašanjem pokazuju na šta su sve spremni kako bi se dokopali fotelja, i šta sve građani mogu da očekuju od njih.\nPovezuju ga sa brojnim aferama\nPored ovih incidenata građani Srbije, a pogotovo Novosađani, upamtili su Novakovića dok je bio na čelu gradske vlasti u Novom Sadu. Poznate su brojne afere vezane za njega.\nJedan od ljudi koji je bio deo sistema Demokratske stranke, koja je uništavala Srbiju i gurnula je na rub propasti, bio je upravo Borislav Novaković kao čovek koji je imao poziciju gradonačelnika Novog Sada.\nNovaković – političar sa dosijeom\nSvi se dobro sećaju da je dobio i tri i po godine zatvora. Novaković je bio uhapšen krajem novembra 2014. i u pritvoru je proveo 30 dana, a zatvorsku kaznu Specijalnog suda dobio je 2017. godine.\nTako je u septembru 2013. i novembru 2014. hapšen zbog sumnje da je od 2007. do 2010. oštetio budžet Novog Sada za oko 1,3 miliona evra.\nU martu 2017. godine Specijalni sud u Beogradu osudio ga je na tri i po godine zatvora zbog optužbi da je kao direktor Zavoda za izgradnju grada sa saradnicima zloupotrebio službeni položaj prilikom izgradnje Bulevara Evropa u Novom Sadu.\nNaime, on se teretio da je omogućio preduzeću „Borovica transport“ da dobije posao na izgradnji Bulevara Evrope, iako su, prema tvrdnjama tužilaštva, znali da ta kompanija ne ispunjava uslove.\nSekretar za komunalne poslove u Novom Sadu Gordana Pušić tada je donela odluku da Borislav Novaković, direktor Zavoda za izgradnju, neposredno pre raspisivanja izbora 2012. godine, prebaci pet miliona evra avansa firmi Dušana Borovice za izgradnju Bulevara Evrope u Novom Sadu.\n„Borovica transport“ ubrzo odlazi u stečaj, dok novac uplaćen toj firmi troši visoki funkcioner Demokratske stranke Dušan Elezović, i to za izbornu kampanju DS.\nTakođe, široj javnosti je ostao poznat zbog „Afere Solun“ u Narodnoj skupštini Republike Srbije, odnosno glasanja o Zakonu o radu decembra 2001, kada je opozicija tvrdila da nije bio u sali i da je neko koristio njegovu poslaničku karticu, dok je Novaković bio na službenom putu u Solunu.\nPrethodni tekstOtvorena deonica Surčin-Obrenovac u prisustvu predsednika Vučića\nSledeći tekstNova turistička ruta – secesija Subotice i Osijeka\nPredsednik Vučić se sastao sa evropskom komesarkom Johanson\nMILOŠ VUČEVIĆ: Mislimo na naše najugroženije Novosađane, zato će od danas...\nPredstavnici liste ”Aleksandar Vučić – Za našu decu” potpisali memorandum o...


Rusija trajno stacionira borbene podmornice na Arktiku (video) - Sputnjik Srbija\n17:11 01 Mart 2021\n22:10 18.03.2017 Preuzmite kraći link\nRuske borbene podmornice ponovo su regionu Arktika, gde će još više povećati svoje prisustvo u bliskoj budućnosti, rekao je kontraadmiral Viktor Kočemazov, šef odeljenja borbene ruske mornarice.\nU intervjuu ruskom listu „Krasnaja zvezda“, admiral Viktor Kočemazov, rekao je da će u narednih nekoliko godina ruske borbene podmornice biti prisutne u većem broju na Arktiku.\n„U budućnosti, planiramo da dodatno povećamo prisustvo na Arktiku u sklopu jednog od pitanja nacionalne državne bezbednosti“, istakao je Kočemazov.\nKočemazov naglašava da se posle duge pauze napredne ruske nuklearne podmornice, uključujući i višenamenske balističke rakete podmornice, vraćaju na Arktik.\n„Osim toga, razvijaju se novi modeli podvodnih mornaričkih oružja“, rekao je on, dodajući da su nove dizel-električne i nuklearne podmornice opremljene torpedima sa poboljšanim taktičkim i tehničkim karakteristikama.\nborbena, podmornica, Arktik


23. oktobar/listopad, 2018.\nSedište Interpola u Lionu, Francuska\nPišu: Iva Martinović i Bekim Bislimi\nPre nekoliko meseci potvrđeno je da će Kosovo biti deo agende Generalne skupštine Interpola, koja će biti održana od 18. do 21. novembra u Ujedinjenim Arapskim Emiratima, kažu u Ministarstvu spoljnih poslova Kosova.\nJetlir Ziberaj, savetnik kosovskog šefa diplomatije Bedžeta Pacolija, rekao je za Radio Slobodna Evropa (RSE) da će jedna od tačaka dnevnog reda biti glasanje za učlanjenje Kosova u skladu sa zahtevom koji su institucije te države podnele pre dosta vremena.\n"Naš zahtev je odobren i prihvaćeno je da se unese u agendu. Čekamo da se u Dubaiju to potvrdi i da Kosovo bude ravnopravna članica ove veoma važne institucije međunarodne bezbednosti", rekao je Ziberaj.\nOn je dodao da bi na zahtev Kosova za učlanjenje u Interpol svi trebalo da gledaju kao na doprinos međunarodnoj bezbednosti i borbi protiv organizovanog kriminala i međunarodnog terorizma, te da ga "ne treba povezivati ni sa čim drugim".\n"Grubo kršenje međunarodnog prava, presedan u suprotnosti s pravilima Interpola, i brojne štetne posledice, ne samo za Srbiju, već i za sve druge članice Interpola" – na to bi se mogli svesti "kontrargumenti" ministra unutrašnjih poslova Srbije Nebojše Stefanovića, ali i drugih zvaničnika u Beogradu.\nU te, po Srbiju "štetne posledice", ubrajaju i cifru od "5.000 srpskih državljana, koji bi se prijemom Kosova u Interpol, mogli naći na poternicama".\n"Dramatičan broj ugroženih pripadnika srpske policije, što aktivnih, što bivših" koji su 1999. godine za vreme rata bili na Kosovu najpre se pojavio u štampi, uz pozivanje na "izvore iz MUP-a".\n"Verujem da je to prva cifra koja im je pala na pamet. Isto tako su mogli da kažu i 50.000 ili 500. Za 5.000 ljudi nema mesta u zatvorima Kosova, ne može toliko ljudi da procesuira ni kosovsko, ni srpsko pravosuđe", kaže za RSE advokat i nekadašnji koministar policije Srbije Božidar Prelević.\nIpak, upravo je ovu brojku naveo i predsednik Srbije Aleksandar Vučić kada je tokom nedavne posete predsednika Austrije Beogradu, zatražio od Aleksandera Van der Belena da se njegova zemlja uzdrži od glasanja za ulazak Kosova u Interpol.\n"Odjednom ćete na Interpolovim poternicama imati 5.000 Srba, učesnika sukoba iz '99. godine. Ti ljudi neće znati da li mogu ili ne mogu da izađu iz naše zemlje. To će da stvara tenzije na dnevnom nivou, dodatne sukobe na Balkanu i ne znam kome je to potrebno", rekao je Vučić.\nSrbija protiv Kosova, kriminalci profitiraju\nSavetnik šefa diplomatije Kosova Jetlir Ziberaj odgovara da "kosovske institucije nisu osvetničke", te da se nada da će "uprkos destruktivnom ponašanju koje srpska strana pokazuje u odnosu na sve procese u koje Kosovo pokušava da se uključi", većina zemalja podržati članstvo te države u Interpolu.\n"Mi se nećemo svetiti jer pripadamo drugom mentalitetu, ali ćemo procesuirati sve slučajeve koji se tiču gonjenja kriminalaca od bilo koje sudske instance", rekao je Ziberaj.\nNavodeći da je broj od 5.000 ljudi nerealan, Božidar Prelević ocenjuje da je ovde reč o zastrašivanju javnosti u Srbiji.\n"To služi da ako Kosovo ne uđe u Interpol, ispadne da su oni spasili 5.000 Srba. Oni bi, naravno, na tu poternicu mogli da stave i Vučića i (Marka) Đurića (šefa Kancelarije za Kosovo u Vladi Srbije), kao što mi držimo (Ramuša) Haradinaja (premijera Kosova), (Hašima) Tačija (predsednika Kosova) i tako dalje. Druga stvar sa kojom mislim da bi ovaj režim imao problem jeste da postoji jedan broj ljudi koji se nalaze na Kosovu i koji tamo odrađuju stvari koje su važne za ovdašnju vlast, i bave se raznim dozvoljenim ili nedozvoljenim stvarima. Oni se kriju na severu Kosova i svakako im ne odgovara da protiv njih budu podignuti postupci koji bi ih sprečavali da putuju", navodi Prelević.\nKosovo do sada nije imao direktan kontakt sa Interpolom. Komunikaciju vodi Misija Ujedinjenih nacija na Kosovu (Unmik), na osnovu saradnje koja je uspostavljena kroz Memorandum o razumevanju između Interpola i Unmika 2002. godine, a u cilju razmene informacija, naloga, međunarodnih istraga, krivičnih slučajeva.\nPo zahtevu UNMIK-a, 2015. godine se na crvenoj Interpolovoj poternici našao tadašnji predsednik skupštinskog Odbora za kontrolu službi bezbednosti iz redova vladajuće Srpske napredne stranke Momir Stojanović.\nNekadašnjeg šefa Vojnobezbednosne agencije i još 16 osoba, Osnovni sud u Đakovici tražio je zbog optužnice koja ih tereti za ratni zločin nad civilima na Kosovu. Iste godine, Fond za humanitarno pravo (FHP) objavio je detaljan dosije o ovom zločinu.\n"To je bila velika vojno-policijska akcija koju je srpska vojska i policija sprovela krajem aprila 1999. godine na području opštine Reka, to su sela opštine Đakovica, kada je ubijeno oko 350 albanskih civila. Tu akciju je naredio i njoj je učestvovao Momir Stojanović", navodi Ivana Žanić iz FHP-a.\nPročitajte: Niko u Srbiji nije odgovarao za Operaciju Reka\nIme Momira Stojanovića danas, međutim, više nije na Interpolovoj listi, a nadležni u Srbiji nikada ga nisu ni saslušali. On sam negirao je bilo kakve veze sa zločinom. Više nije u redovima SNS-a. Odbornik je Grupe građana "Iskreno za Niš" u niškoj Skupštini.\nStojanović (na fotografiji) danas više nije na Interpolovoj listi\nFond za humanitarno pravo uz ovaj, objavio je još nekoliko dosijea koji se odnose na zločine koji su počinile srpske snage na Kosovu.\n"Pisali smo o delovanju 549. motorizovane brigade Vojske Jugoslavije, kojom je komandovao Božidar Delić (aktuelni poslanik Srpske radikalne stranke Vojislava Šešelja). Zatim smo objavili Dosije 125. motorizovana brigada, kojom je komandovao general Dragan Živanović (u penziji). Takođe, dosije koji se odnosi na delovanje jedinice kojom je komandovao Ljubiša Diković, dugogodišnji načelnik Generalštaba Vojske Srbije (penzionisan u septembru, uz najviše počasti koje mu je dodelio predsednik Srbije), kao i Dosije Rudnica koji se odnosi na otkrivanje masovne grobnice nedaleko od Raške u Srbiji, gde su pronađeni posmrtni ostaci 52 kosovskih Albanaca koji su ubijeni tokom sukoba", rekla je Žanić.\nFond za humanitarno pravo je Tužilaštvu za ratne zločine Srbije podnosio i krivične prijave za navedene zločine, ali u poslednjih nekoliko godina nije podignuta nijedna optužnica. Pred sudovima u Srbiji trenutno su samo dva predmeta koja se odnose na zločine na Kosovu.\n"To je predmet Ćuška koji se odnosi na ubistvo oko 120 Albanaca u selima opštine Peć i za ubistvo u selu Trnje krajem marta 99. godine", dodaje Ivana Žanić.\nMože vas interesovati: Posle Srebrenice, padaće i druge optužnice u Srbiji\nIako ne isključuje mogućnost da bi na poternicama Interpola u slučaju članstva Kosova mogao da se nađe i "neki general srpske vojske ili policije", i Prelević, ali i Nuredin Ibiši, poznavalac bezbedonosnih prilika i bivši poslanik Skupštine Kosova navode da su hiljade poternica za državljanima Srbije zbog ratnih zločina besmislica.\nIbiši kaže da je Srbija "zloupotrebila položaj u Interpolu i izdala neosnovane poternice za skoro celom vodećom strukturom nekadašnje Oslobodilačke vojske Kosova, bez obzira na to da li je za eventualne ratne zločine imala dokaze ili ne". Sada, dodaje Ibiši, Srbija strahuje od mogućnosti da se Kosovo revanšira.\n"Mislim da je to netačno, zato što mi, realno, imamo dokaza za nekolicinu ljudi, ali ne za takvu brojku za koju Srbija pretenduje da jeste. Oni koji su vršili ratne zločine je normalno da će biti na poternicama, ali ne u takvom masivnom broju. Apsolutno je nerealno i preterano, ali i tendenciozno u smislu da oni polaze od sebe, onako kako su oni radili i sada misle da ćemo i mi početi da se svetimo", navodi Ibiši.\nOn dodaje da bi učlanjenjem u Interpol, Kosovo moglo da bude aktivni deo te organizacije, uz lakši sistem razmene informacija, da izdaje naloge za hapšenja, ali i da vrši naloge koje izdaje Interpol. Takođe, zemlja dobija mogućnost za obuku svog osoblja u domenu organizovanog kriminala na Kosovu, u regionu i svetu.\nPrvu aplikacija za članstvo, Kosovo je podnelo 2010. godine, a potom i pet godina kasnije, ali nikada nisu dospele u fazu razmatranja. 2017. godine Kosovo je odustalo do zahteva za prijem u Interpol usled nedovoljne podrške za članstvo.


Sa 43,54% akcija KKR ulazi u Axel Springer - Blic, ko ulazi u Novosti? - Ekonomske Vesti\nSa 43,54% akcija KKR ulazi u Axel Springer – Blic, ko ulazi u Novosti?\nAmerička finansijska kompanija KKR je saopštila da je ponudom o preuzimanju stekla 42,5% akcija nemačke medijske kompanije Axel Špringer i osigurala kupovinu dodatnih 1,04%.\nProduženi rok za odziv na ponudu za preuzimanje istekao je 21. avgusta.\nSa udovicom osnivača Fridom Špringer, koja poseduje 42,6% akcija i šefom Uprave Matijasom Dopfnerom, koji poseduje 2,8% akcija, KKR će činiti konzorcijum. Njih troje će sa 88,94% akcija činiti jak faktor u kompaniji, ocenjuje Handelsblatt.\nIako su KKR-u prodali 3,7% akcija firme, što je deo njihovog dosadašnjeg udela od 9,8%, unuci osnivača Kompanije, Sven Aksel i Arijana Melanija Špringer zasad nisu članovi konzorcijuma.\nTransakcija treba da dobije saglasnost spoljnotrgovinskih, antikartelskih i organa za dopuštenu koncentraciju u medijima. Ne očekuje se da bi tu moglo da bude problema. Posao će biti zaključen u četvrtom kvartalu 2019. ili prvom kvartalu 2020. godine.\nAkcija kompanije Axel Springer biće privremeno povučena s MDax berze.\nPartnerstvo sa KKR trebalo bi da finansijski ojača kompaniju Axel Springer za velike digitalizacione planove.\n„Značaj klasičnih novina pada u portfolija Špringera već godinama. Za veći deo prihoda i dobiti nisu zaslužne publicističke perjanice ‘Bild’ i ‘Velt’ nego digitalni poslovi sa Stepstone(berza radnih mesta) i nekretninama (Immowelt), 84% dobiti ostvaruje Špringer u digitalnim poslovima. Firma svoju buduću strategiju želi da koncentriše na tu oblast. Tako se već mesecima spekuliše da li je Špringer zainteresovan za Ebay male oglase. Ipak sada je jedino sigurno da Špringer sa svojim akvizicijama neće čekati da dil bude i formalno odobren“, analizira novu situaciju Handelsblatt.\n← Tramp preti MSNBC-u: Ispravka i izvinjenje ili tužba\nVoditelj se izvinio Trampu →


SMS osudio uzurpaciju prostorija Građanskog demokratskog foruma - Politika - Dnevni list Danas\nPočetna » Politika » SMS osudio uzurpaciju prostorija Građanskog demokratskog foruma\nSMS osudio uzurpaciju prostorija Građanskog demokratskog foruma\nStranka Moderne Srbije (SMS) najoštrije je danas osudila uzurpaciju prostorija Građanskog demokratskog foruma u Beogradu, koju je vlasnik izvršio uprkos važećem i uredno poštovanom ugovoru o zakupu.\n2Piše: Beta 12. februara 2020. 17.02 Izmenjeno: 17.02\nTatjana Macura Foto: Medija centar Beograd\n„Potez vlasnika da preko noći uđe u prostorije i iz njih izbaci zakonite zakupce, doživljavamo kao svojevrstan politički pritisak na okupljanje i osnaživanje proevropske opozicije“, navela je SMS u saopštenju.\nTa stranka je dodala da će „u evropskoj Srbiji postojati vladavina prava, onakva kakva postoji u svim uređenim evropskim državama, i bilo čija jednostrana samovolja biće tretirana po zakonu“.\nGrađanski demokratski forum, Stranka moderne SrbijeBeograd\nDogovor o saradnji Stranke moderne Srbije, Građanskog demokratskog foruma i Tolerancije Srbije\nSMS i Građanski demokratski forum potpisali dogovor, stvaraju građansku alternativu\n12. februara 2020. u 23.56\nSvaka podrska.Vi ste jedini gradjanski orijentisani u ovoj ludoj i nacionalistickoj Srbiji.\nBeli &Šećerovski ponovo jašu kaže:\n13. februara 2020. u 03.28\nHahaha za Vučićeve „građanske“ priveske koji faktički isto rade kao i „ekstremna desnuca“. I jedni i drugi igraju svoje marionetske uloge u zamenu za materijalne i druge privilegije koje im obezbeđuje režim.


pink.rs | Vučić razgovarao sa ambasadorima Rusije, Monaka i Crne Gore\nVučić razgovarao sa ambasadorima Rusije, Monaka i Crne Gore\nVučić i Čepurin razgovarali o pripremama za predstavljanje srpske privrede na Međunarodnom ekonomskom forumu u Sank Peterburgu.\nDvojica sagovornika su se saglasila da će učešće Srbije na Sanktpetrburškom forumu, u svojstvu zemlje-počasnog gosta, biti prilika da se mogućnosti i rezultati srpske privrede na najbolji način predstave ne samo u Rusiji, već i pred više od 12.000 učesnika iz oko 130 zemalja. Vučić i Čepurin očekuju da će predstavljanje Srbije u Sankt Peterburgu doprineti intenziviranju srpsko-ruske ekonomske saradnje, ali i sveukupnim srpsko-ruskim odnosima u obostranom interesu. I ovom prilikom je konstatovano da se odnosi dveju zemalja dobro razvijaju.\nMarokanski kralj Muhamed VI čestitao Vučiću pobedu na izborima Predsednik Vlade Srbije Aleksandar Vučić primio je danas ambasadora Kraljevine Maroko Muhameda Amina Belhaža, koji mu je, uz lične čestitke za pobedu na predsedničkim izborima, uručio i čestitku marokanskog kralja Muhameda VI.\nU čestitki, kralj Muhamed VI, uz želje za uspeh na novoj dužnosti, ističe opredeljenost da dve zemlje jačaju saradnju u svim oblastima od zajedničkog interesa, a u korist naroda Srbije i Maroka. Vučić i ambasador Belhaž su se saglasili da je ovogodišnje obeležavanje šezdesetogodišnjice uspostavljanja diplomatskih odnosa prilika da dve zemlje nadograde dobre političke odnose većom privrednom saradnjom. Dvojica sagovornika su, kako je saopšteno iz Vlade Srbije, izrazila očekivanje da će između Srbije i Maroka biti ustanovljena bolja razmena informacija, organizovan međusobni nastup na tržištu i povezivanje odgovarajućih asocijacija privrednika. Premijer Vučić zahvalio je ambasadoru Belhažu na čvrstom stavu Maroka o nepriznavanju jednostrano proglašene nezavisnosti Kosova, koji je došao do izražaja i prilikom glasanja protiv prijema takozvanog Kosova u UNESKO.\nVučić rekao crnogorskom ambasadoru da ostaje posvećen jačanju odnosa sa CG\nPremijer Srbije Aleksandar Vučić rekao je danas ambasadoru Crne Gore u Beogradu Branislavu Mićunoviću da će kao predsednik Srbije ostati posvećen daljem razvoju dobrih i prijateljskih odnosa, podsticanju unapredjenja ekonomske saradnje i infrastrukturnom povezivanju Srbije i Crne Gore. Autor: Tanjug\nMićunović je Vučiću uručio čestitku crnogorskog premijera Duška Markovića koji je izrazio uverenje da će Srbija uz Vučićevo "snažno vođstvo nastaviti da igra konstruktivnu ulogu na Zapadnom Balkanu" i da će Vučić i u novom mandatu "biti iskreno posvećen očuvanju mira, stabilnosti i šansi za evropsku perspektivu" dve države, saopštila je vlada Srbije.\n- Sa posebnim zadovoljstvom ističem činjenicu da Vaša pobeda na predsedničkim izborima otvara novu perspektivu za intenzivnu saradnju Crne Gore i Srbije na svim poljima od zajedničkog interesa. Bliskost naših naroda upućuje nas na najtešnje veze, čemu ste Vi kao predsednik Vlade Srbije davali nesumnjiv doprinos tokom prethodnih godina. Čvrsto verujem da je pred nama novo razdoblje snažne saradnje, zasnovane na poverenju i prijateljstvu koje smo već izgradili", navodi se u čestitki premijera Markovića.


Sloga iz Crnjelova svetli primer fudbala u Srpskoj: Trećeligaš ode u ANTALIJU, prvoligaši ostali na MEĆAVI - Semberske\nDate: Januar 18, 2017\nLider Regionalnog ‘’istoka’’ Sloga, pripreme će obaviti u turskom letovalištu Antaliji, dok je ta destinacija samo san za prvoligaše Republike Srpske.\nKlub iz mesta kod Bijeljine je odlično organizovan i finansijski obezbeđen, za tri sezone napredovao je tri ranga i neće biti nikakvo čudo ako za dve sezone ostvari plasman u Prvu ligu Republike Srpske. Sa druge strane devet od 12 klubova iz Prve lige neće ići nigde na pripreme- Planovi zvorničke Drine i Slavije iz Istočnog Sarajeva vezani su za crnogorsko primorje, dok se u Tekstilcu iz Dervente čeka imenovanje šefa stručnog štaba i posle toga će biti određen plan priprema.\nLider entitetskog šampionata Borac je u velikim novčanim dugovima, uprava kluba je ostala dužna novac i nije ispoštovala niz obećanja, pa je stručni štab na čelu sa trenerom Vuletom Trivunovićem bio primoran da plan priprema prilagodi nimalo lakim vremenskim uslovima u Banjaluci i okolini.\nNa sve to većina klubova je pomerila početak priprema, ali to će im malo pomoći, s obzirom na nove snežne padavine.\nDrugoplasirani Rudar Prijedor takođe neće van granica BiH, a slična situacija je i u ostalim klubovima.\n– Nažalost, odlasci u toplije destinacije su prošlost za većinu klubova. O tome sada možemo samo da maštamo i da se prilagođavamo uslovima koje imamo, odnosno da improvizujemo – istakao je trener Kozare iz Gradiške Velimir Stojnić.\nDa je u fudbalu ipak najvažnija ljubav, a ne samo puko odrađivanje posla i uzimanje opštinskog novca pokazuje primer tima iz Crnjelova. Igrački kadar broji 26 kvalitetnih igrača, a u toku zimske pauze kao pojačanja su stigli Dragiša Komarčević, Davor Ljubojević, Miloš Dupor, Dalibor Mićić i braća Stanislav i Branislav Panić.\nProzivka za novu sezonu će biti obavljena 30. januara, dok će Sloga biti jedan od retkih timova iz BiH koji će pripreme za proleće odraditi u Turskoj.\nFoto: Goran Šurlan / RAS Srbija Detalj sa meča Krupa – Radnik\n– Jesenji deo sezone smo završili sa dva boda više u odnosu na Mladost iz Velike Obarske koja je glavni konkurent za prvo mesto. Na proleće moramo raditi još ozbiljnije, a u toku pauze smo se značajno pojačali sa šest novih igrača, dok je u stručni štab stigao Milorad Savić. Još nismo završili sa pojačanjima i imamo dovoljno vremena da angažujemo neko zvučnije ime. U klubu se gazduje domaćinski, a organizacija je sigurno bolja od većine timova Prve lige Republike Srpske. U poslednje dve i po godine zbog izgradnje našeg stadiona igrali smo da domaćini na raznim terenima, pa je uspeh zbog toga još veći. Od proleća ćemo konačno igrati na svom stadionu koji je još u izgradnji i kada bude u potpunosti završen ispunjavaće uslove za najjače rangove takmičenja – rekao je Dalibor Kapikul, šef stručnog štaba Sloge iz Crnjelova.\nRadnik u Antaliji, Krupa na Ohridu\nDva premijerligaša iz Republike Srpske će pripreme za borbu za vrh tabele i plasman u Evropu odraditi van granica Bosne i Hercegovine. Radnik, kao i većina evropskih klubova, ide u Antaliju, dok će ekipa Krupe dve nedelje da provede na Ohridskom jezeru.\nTrudili smo se da ekipi obezbedimo uslove za maksimalno ozbiljan rad, ali isto tako da se ne ponašamo rasipnički, jer smo svesni da je Krupa još uvek mali klub koji traži svoje mesto u Premijer ligi BiH – rekao je član uprave Krupe Dragomir Ilić.\nPrevious : Brak nikada nije iskusio svaki četvrti stanovnik RS\nNext : Mektić: Ljudi iz Dodikovog kabineta podrivaju Vučića\nĐoković 237. nedelju na prvom mestu ATP liste,evo koliko mu beži Federer?\nBeker: Novak je pobedio Rafu njegovim oružjem\nJanuar 19, 2017 at 1:11 am\nDa mi je samo znati otkad se u Bijeljini piše i priča ekavica?